Nu Ka Ta Amewo Daa Alakpa—Ðe Anukwareɖiɖi Zu Tsigãdzinua?\nGBE BUBU Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bislama Boulou Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chol Chuvash Cibemba Croatian Czech Dangme Danish Drehu Dutch Efik Estonian Eŋlisi Eʋegbe Fijian Finnish Fon Franse Ga Garifuna Georgian German Greek Guarani Gun Haitian Creole Hausa Hebrew Hiligaynon Hiri Motu Hungarian Iban Ibanag Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Lamba Latvian Lhukonzo Lingala Lithuanian Luganda Luo Luvale Macedonian Macua Malagasy Malay Maltese Mam Maya Mazatec (Huautla) Mende Mixe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele (Zimbabwe) Ngabere Ngangela Ngangela Nias Norwegian Nyaneka Nyungwe Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidzin (Kamerun) Polish Portuguese Quechua (Ayacucho) Quechua (Bolivia) Quichua (Imbabura) Romanian Runyankore Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Vietnamese Wallisian Wayuunaiki Wolaita Xhosa Yoruba Zande Zapotec (Isthmus) Zulu\nÐe Anukwareɖiɖi Zu Tsigãdzinua?\nHitoshi nye gakɔntabulawo dometɔ ɖeka le dɔwɔƒe aɖe le Japan. Esi Hitoshi kple eƒe amegã aɖe wonɔ gakɔnta me tom la, amegãa gblɔ nɛ be mele be wòaɖi anukware le gakɔntaa bubu me o. Hitoshi gblɔ nɛ be yeƒe dzitsinya maɖe mɔ na ye be yeada alakpa o. Amegãa gblɔ nɛ be ne mewɔ yeƒe gbe dzi o la, woanyae le dɔa me, eye mlɔeba wova nyae le dɔa me hã vavã.\nLe ɣleti siwo kplɔe ɖo me la, dzi va ɖe le Hitoshi ƒo le esi dɔkpɔkpɔ nɔ sesẽm nɛ ta. Le kpɔɖeŋu me, esi Hitoshi yi dɔ diƒe gbe ɖeka eye wonɔ gbe biamee la, egblɔ be yemadi be yeawɔ nu fitifiti le dɔa me o. Ame si nɔ gbe biamee la gblɔ nɛ be, “Wò nuŋububu to vovo ŋutɔ!” Hitoshi ƒe ƒometɔwo kple xɔlɔ̃wo de dzi ƒo nɛ be wòalé eƒe anukwareɖiɖia me ɖe asi sesĩe, ke hã, eƒe susu va nɔ wɔwɔm eveveve. Le kpɔɖeŋu me, egblɔ be: “Meva nɔ ɖokuinye biam be nu nyui wònye be maɖi anukwarea?”\nEwɔ nublanui ŋutɔ be menye ame sia amee dea asixɔxɔ anukwareɖiɖi ŋu o, abe ale si Hitoshi ƒe ŋutinyaa ɖee fia ene. Le nyateƒe me la, ame aɖewo asusu gɔ̃ hã be anukwareɖiɖi meɖea vi o, vevietɔ le asitsanyawo me. Nyɔnu aɖe si le dɔ wɔm le South Africa la gblɔ be: “Anukwaremaɖilawo domee mele, eye nyaƒoɖeamenua nu sẽna ale gbegbe be avu kple kɔe wònyena nam ɣeaɖewoɣi be maɖi anukware.”\nAlakpadada nye anukwaremaɖimaɖi ƒomevi aɖe si bɔ egbea ŋutɔ. Ƒe aɖewoe nye esi va yi la, Robert S. Feldman si nye susuŋutinunyala le Amerika ƒe yunivɛsiti aɖe (University of Massachusetts Amherst) la ƒe numekuku ɖee fia be ame tsitsi 60 le alafa me daa alakpa zi ɖeka ya teti le miniti ewo ƒe dzeɖoɖo me. Feldman gblɔ be: “Esia wɔ nuku ŋutɔ. Míekpɔ mɔ kura be alakpadada axɔ aƒe ɖe gbe sia gbe dzeɖoɖowo me alea gbegbe o.” Ðe mewɔ nuku ŋutɔ be ame akpa gãtɔ medina kura be woable yewo o, evɔ ame geɖe daa alakpa oa?\nNu ka tae alakpadada, fififi kple anukwaremaɖimaɖi nuwɔnawo bɔ egbea alea gbegbe ɖo? Aleke anukwaremaɖimaɖi le nu gblẽmee? Eye vevietɔ wu la, aleke míawɔ aƒo asa na anukwaremaɖimaɖi nuwɔnawo?


Yefta Vinyɔnua | Biblia Me Ŋutinya\nÈDO ŋugbe aɖe kpɔ, eye emegbe nèkpɔ be edziwɔwɔ sesẽa? Ŋutsu, si le nɔnɔmetata sia me la do ŋugbe ma, eyatae wòlé blanui nenema ɖo. Ŋutsu la nye Israel ƒe ʋɔnudrɔ̃la sesẽ aɖe, si ŋkɔe nye Yefta.\nYefta nɔ anyi le ɣeyiɣi, si me Israel-viwo megale Yehowa subɔm o. Wogadze nu gbegblẽ wɔwɔ gɔme. Eyata Yehowa na Amonitɔwo wɔ nuvevi wo. Esia na Israel-viwo do ɣli yɔ Yehowa be: ‘Míewɔ nuvɔ̃ ɖe ŋuwò. Taflatse ɖe mí!’\nEve ameawo be yewowɔ nu gbegblẽ siawo. Esi wònye eve wo ta la, wogasubɔ Yehowa ake. Eyata Yehowa gakpe ɖe wo ŋu.\nAmeawo tia Yefta be wòawɔ aʋa kple Amonitɔ vɔ̃ɖiawo. Yefta di vevie be Yehowa nakpe ɖe ye ŋu le aʋa la wɔwɔ me. Eyata edo ŋugbe na Yehowa be: ‘Ne èna meɖu Amonitɔwo dzi la, matsɔ ame gbãtɔ, si ado le nye aƒeme ava kpem le nye tɔtrɔgbɔ me la na wò.’\nYehowa se Yefta ƒe ŋugbedodo la, eyata ekpe ɖe eŋu wòɖu aʋa la dzi. Esi Yefta trɔ yina aƒeme la, ènya ame gbãtɔ, si va do goea? Vianyɔnuvi, si nye eƒe tesi lae. Yefta do ɣli be: ‘Oo, vinye, èdo nublanuitɔm. Medo ŋugbe na Yehowa, eye nyemate ŋu atrɔe o.’\nEsi Yefta ƒe vi la se fofoa ƒe ŋugbedodoa la, gbã la, eya hã lé blanui. Elabena ele nɛ be wòadzo le fofoa kple exɔlɔ̃wo gbɔ. Eye wòatsɔ eƒe agbe me ŋkeke mamlɛa asubɔ Yehowa le eƒe agbadɔ me le Silo. Eyata egblɔ na fofoa be: ‘Ne èdo ŋugbe na Yehowa la, ele be nàwɔ edzi.’\nEye Yefta vinyɔnu la dzo yi Silo; eye wòtsɔ eƒe agbe me ŋkeke mamlɛa subɔ Yehowa le eƒe avɔgbadɔ me. Ƒe sia ƒe la, Israel-nyɔnuwo ɖea ŋkeke ene heyia egbɔ le afima, eye wo katã wokpɔa dzidzɔ. Ameawo lɔ̃ Yefta vinyɔnu la, elabena enye Yehowa subɔla nyui aɖe.\nƲɔnudrɔ̃lawo 10:6-18; 11:1-40.


Wodzi Fiaɖuƒea Le Dziƒo | Mawu Fiaɖuƒe\nWodzi Fiaɖuƒea Le Dziƒo\nMíakpɔ ale si wodzra Mawu ƒe amewo ɖo ɖe Fiaɖuƒea dzidzi ŋu\n1, 2. Nu kae nye nudzɔdzɔ vevitɔ kekeake le xexea ƒe ŋutinya me, eye nu ka tae mewɔ nuku o be amegbetɔwo mekpɔ nudzɔdzɔ ma kple ŋku o?\nNE ÈSE ŋutinyamenudzɔdzɔ siwo he tɔtrɔ ɖedzesiwo vɛ ŋu nya ɖe, ɖe wòwɔna na wò be ne ɖee ye ŋutɔ yekpɔ nu mawo teƒea anye ne enyo ŋutɔa? Ewɔna na ame geɖe nenema. Gake bu eŋu kpɔ: Ne ɖe nèli hafi tɔtrɔ ɖedzesi mawo va ɖe, ɖe nàkpɔ nu siwo ŋutɔŋutɔ he tɔtrɔawo vɛ la kple ŋkua? Ðewohĩ màkpɔe o. Le kpɔɖeŋu me, zi geɖea, nu siwo tututu dzɔna hafi woɖea dziɖula xɔŋkɔ aɖewo le zi dzi eye wòɖina hoo le ŋutinyagbalẽwo me la medzɔna le gaglãgbe amewo kpɔna kple ŋku o. Efia be, ɣaɣlaƒee ŋutinyamenudzɔdzɔ geɖewo dzea egɔme le—le fiasãwo me, le adaŋudetakpekpewo me, alo le dziɖuɖumegãwo ƒe dɔwɔƒe aɖewo. Ke hã, tɔtrɔ siawo kpɔa ŋusẽ ɖe ame miliɔn geɖe ƒe agbe dzi.\n2 Ke nu si va zu nudzɔdzɔ vevitɔ kekeake le xexea ƒe ŋutinya me ya ɖe? Nudzɔdzɔ ma kpɔ ŋusẽ ɖe ame miliɔn geɖe ƒe agbe dzi. Gake amegbetɔwo mekpɔ nudzɔdzɔ ma kple ŋku o. Mawu Fiaɖuƒea dzidzi le dziƒo ŋu nya gblɔm míele. Fiaɖuƒe mae nye Mesia dziɖuɖu si ŋugbe wodo ɣeyiɣi didi aɖe do ŋgɔ be ahe nuɖoanyi sia va nuwuwu. (Mixlẽ Daniel 2:34, 35, 44, 45.) Ke esi amegbetɔwo mekpɔ Fiaɖuƒea dzidzi kple ŋku o ɖe, ɖe míagblɔ be Yehowa ɣla nudzɔdzɔ vevi ma ɖe ameƒomea? Alo ɖe wòdzra esubɔla wɔnuteƒewo ɖo ɖe nudzɔdzɔ sia ŋu do ŋgɔa? Mina míakpɔe ɖa.\n‘Nye Dɔla Ata Mɔ Le Ŋgɔnye’\n3-5. (a) Ame kae nye “nubabla ƒe dɔla” si ŋu nya wogblɔ le Maleaxi 3:1? (b) Nu kae adzɔ hafi “nubabla ƒe dɔla” la nava gbedoxɔa me?\n3 Tso gbe aɖe gbe ʋĩi ke la, Yehowa ɖo tame be yeadzra ye subɔlawo ɖo ɖe Mesia Fiaɖuƒea ƒe dzidzi ŋu. Le kpɔɖeŋu me, se nya si wògblɔ ɖi le Maleaxi 3:1 ɖa: “Kpɔ ɖa, mele nye dɔla dɔ ge ɖa, ne wòata mɔ le ŋgɔnye, eye Aƒetɔ [vavã], si ta biam miele la, ava eƒe gbedoxɔ me zi ɖeka kpoyi, kpɔ ɖa, nubabla ƒe dɔla, si dim miele la, le vava ge.”\n4 Le egbeŋkekeawo me la, ɣekaɣie Yehowa, “Aƒetɔ vavã” la, va lé ŋku ɖe ame siwo le esubɔm le eƒe gbɔgbɔmegbedoxɔa ƒe xɔxɔnu emetɔ le anyigba dzi la ŋu? Nyagblɔɖia gblɔ be Yehowa kple “nubabla ƒe dɔla” ye ava. Ame kae nye dɔla ma? Eyae nye Mesia Fiaɖuƒea ƒe Fia, Yesu Kristo! (Luka 1:68-73) Esi woɖoe zi dzi teti la, eva lé ŋku ɖe Mawu ƒe ame siwo le anyigba dzi la ŋu hekɔ wo ŋu.—1 Pet. 4:17.\n5 Ke ame kae nye “dɔla” gbãtɔ si ŋu nya wogblɔ ɖi le Maleaxi 3:1? Ele be dɔla sia nava ɣeyiɣi aɖe do ŋgɔ hafi woaɖo Mesia Fia la zi dzi. Le ƒe siwo do ŋgɔ na ƒe 1914 me la, ɖe ame aɖe va ‘ta mɔ’ le Mesia Fia la ŋgɔa?\n6. Ame kawoe va nye “dɔla” si ŋu nya wogblɔ ɖi, siwo dzra Mawu ƒe amewo ɖo ɖe nu siwo le wo ŋgɔ ŋu?\n6 Míakpɔ nya sia kple bubuwo ƒe ŋuɖoɖo le Yehowa ƒe ame siwo li egbea ƒe ŋutinya wɔdɔɖeamedzi siwo me míadzro le agbalẽ sia me la me. Ŋutinya sia ana míakpɔe be tso ƒe 1800-awo ƒe nuwuwu lɔƒo la, nuteƒewɔlawo ƒe ƒuƒoƒo sue aɖe nɔ anyi, siwo nye Kristotɔ vavã ʋɛ aɖewo ko le aʋatso Kristotɔ gbogboawo dome. Wova yɔ ƒuƒoƒo ma be Biblia Nusrɔ̃viwo. Charles T. Russell kple eƒe zɔhɛ kplikplikpli siwo xɔ ŋgɔ le wo dome lae wɔ dɔ siwo wogblɔ ɖi be “dɔla” la awɔ, elabena wona gbɔgbɔmemɔfiame Mawu ƒe amewo hedzra wo ɖo ɖe nu siwo le wo ŋgɔ ŋu. Mina míadzro mɔ ene siwo dzi “dɔla” la to wɔ esia la me kpɔ.\nWosubɔ Le Nyateƒe Me\n7, 8. (a) Le ƒe 1800-awo me la, ame kawoe dze nu koklo le luʋɔ makumaku ƒe alakpanufiafiaa dzi? (b) Alakpanufiafia bubu kawo dzie C. T. Russell kple eƒe zɔhɛ kplikplikpliwo hã va klo nu le?\n7 Biblia Nusrɔ̃viawo srɔ̃a nu moveviɖoɖotɔe; wowɔa nyateƒenya siwo me kɔ, siwo dzi wo katã woda asi ɖo la ŋuti nuŋlɔɖi, eye wotaa wo ɖe agbalẽwo me. Ƒe alafa geɖewoe nye esia si Kristodukɔa bu ɖe gbɔgbɔmeviviti tsiɖitsiɖi me. Trɔ̃subɔsubɔkɔnuwo mee woƒe nufiafia geɖewo dzɔ tso. Esia ƒe kpɔɖeŋu ɖekae nye luʋɔ makumaku ƒe nufiafiaa. Gake le ƒe 1800-awo me la, ame ɖeka eve aɖewo dzro Biblia me tsitotsito eye wova kpɔe be menye Mawu ƒe Nyaa mee nufiafia ma tso o. Henry Grew, George Stetson, kple George Storrs to nyati aɖewo kple dutoƒonuƒowo dzi klo nu le Satana ƒe alakpanufiafia ma dzi dzinɔameƒotɔe. * Emegbe woƒe agbagbadzedzeawo va kpɔ ŋusẽ ɖe C. T. Russell kple eƒe zɔhɛ kplikplikpliawo dzi vevie.\n8 Biblia Nusrɔ̃viwo ƒe ƒuƒoƒo sue la kpɔe be nufiafia bubu siwo do ƒome kple luʋɔ makumaku nufiafiaa hã nye aʋatsonufiafia siwo tɔtɔa ame. Eƒe kpɔɖeŋu aɖewoe nye be ame nyuiwo katã ayi dziƒo eye be Mawu wɔa funyafunya ame vɔ̃ɖiwo ƒe luʋɔ le dzo mavɔ me tegbee. Russell kple eƒe zɔhɛ kplikplikpliawo to nyati vovovowo, agbalẽwo, agbalẽviwo, traktwo, kple nuƒo siwo wotana ɖe nyadzɔdzɔgbalẽwo me dzi klo nu le alakpanufiafia mawo dzi dzinɔameƒotɔe.\n9. Aleke Zion Gbetakpɔxɔ klo nu le Mawuɖekaetɔ̃ ƒe alakpanufiafiaa dzii?\n9 Biblia Nusrɔ̃viawo klo nu le Mawuɖekaetɔ̃ ƒe alakpanufiafia si dzi ame geɖe xɔ se vevie la hã dzi. Le ƒe 1887 me la, wogblɔ le magazine si nye Zion Gbetakpɔxɔ Kple Kristo Ƒe Anyinɔɣi Ŋuti Gbeƒãɖela (si le yevugbe me) ƒe tata aɖe me be: “Ŋɔŋlɔawo na eme kɔ ƒãa be vovototo le Yehowa kple mía Aƒetɔ Yesu dome eye wòna míenya ƒomedodo si tututu le wo ame evea dome hã.” Emegbe nyatia gblɔ be ewɔ nuku ŋutɔ be “Mawuɖekaetɔ̃ ƒe nufiafiaa, si nye be ame etɔ̃e le Mawu me eye wo katã wonye Mawu ɖeka la, xɔ xexea me katã eye ame geɖe xɔ edzi se bɔbɔe nenema. Gake ale si wòdzɔe la ɖo kpe edzi be sɔlemehaa dɔ alɔ̃ yi eme ʋĩi eye futɔ la va tsɔ alakpanufiafiawo ƒe kɔsɔkɔsɔ blae.”\n10. Alekee Gbetakpɔxɔ he susu yi ƒe 1914 dzi be enye ƒe vevi aɖe?\n10 Abe ale si Zion Gbetakpɔxɔ Kple Kristo Ƒe Anyinɔɣi Ŋuti Gbeƒãɖela magazinea ƒe ŋkɔa ŋutɔ ɖee fia ene la, nyagblɔɖi siwo ku ɖe Kristo ƒe anyinɔɣi ŋu koŋ ŋue wòƒoa nu tsoe. Amesiamina wɔnuteƒe siwo kpɔa gome le magazine ma ŋɔŋlɔ me la kpɔe be Daniel ƒe nyagblɔɖi siwo ku ɖe “azã adre” ŋu la fia asi ɣeyiɣi si Mawu ɖo be Mesia Fiaɖuƒea nadze dziɖuɖu gɔme. Tso ƒe 1870-awo me ke la, woɖe gbeƒãe be ƒe 1914 mee azã adreawo awu enu. (Dan. 4:22; Luka 21:24) Togbɔ be mía nɔviawo mese nu siwo tututu adzɔ le ƒe vevi ma me gɔme bliboe ɣemaɣi o hã la, woɖe gbeƒã tso ƒe ma ŋu yi didiƒe ke, eye woƒe gbeƒãɖeɖedɔa me tsonu nyuiwo kpɔtɔ li va se ɖe egbea.\n11, 12. (a) Ame kawoe Nɔviŋutsu Russell tsɔ nu siwo wòfia la ŋuti kafukafua na? (b) Nu nyui kawoe do tso dɔ si Russell kple eƒe zɔhɛwo wɔ do ŋgɔ na ƒe 1914 la me?\n11 Russell loo alo eƒe zɔhɛ wɔnuteƒeawo dometɔ aɖeke meƒu asi akɔ be yewoe va ɖe Biblia me nyateƒe vevi mawo ɖe go o. Russell tsɔ nu siawo ŋuti kafukafua na ame siwo do ŋgɔ nɛ. Ƒo wo katã ta la, etsɔ kafukafu gãtɔa na Yehowa Mawu, ame si le nu siwo wòdi be Yeƒe amewo nanya la fiam wo le ɣeyiɣi nyuitɔ dzi. Edze ƒãa be Yehowa yra ɖe Russell kple eƒe zɔhɛawo ƒe agbagbadzedzewo dzi ale be wote ŋu ke ɖe nyateƒea ŋu le ɣeyiɣi ma si me alakpanufiafiawo xɔ anyi nɔ la me. Esi ƒeawo va nɔ yiyim la, wova ɖe wo ɖokuiwo ɖa le Kristodukɔa ŋu keŋkeŋ eye vovototo si le woa kpli wo dome va dze gaglã.\nNɔviŋutsu Russell kple eƒe zɔhɛawo do Biblia me nyateƒea ƒe nufiafiawo ɖe ŋgɔ\n12 Ale si nuteƒewɔla mawo ku kutri do nyateƒenufiafiawo ɖe ŋgɔ le ƒe siwo do ŋgɔ na ƒe 1914 me la wɔ nuku ŋutɔ! Esi November 1, 1917 ƒe Gbetakpɔxɔ Kple Kristo Ƒe Anyinɔɣi Ŋuti Gbeƒãɖela nɔ nu ƒom tso ƒe mawo ŋu la, egblɔ be: “Egbea, ame miliɔn geɖewo vo tso vɔvɔ̃ si dzo mavɔ ŋuti nufiafiaa kple alakpanufiafia bubuwo de lãme na wo la si me . . . Nyateƒea ƒe tsi si te sisi ƒe 40 kple edzivɔwoe nye esia la le ta kekem ɖe edzi eye ayi edzi anɔ ta kekem va se ɖe esime wòaxɔ anyigba bliboa katã dzi. Futɔwo adze agbagba be yewoaxe mɔ nɛ, gake womate ŋui o, elabena ɖeko wòanɔ abe ame aɖe si di be yeatsɔ xa axe mɔ na atsiaƒu gã aɖe ƒe ƒutsotsoewo ene.”\n13, 14. (a) Aleke “dɔla” la dzra mɔ dzi ɖo na Mesia Fia lae? (b) Nu kae míate ŋu asrɔ̃ tso mía nɔvi siwo nɔ anyi ƒe alafa ɖeka kple edzivɔwoe nye esia la gbɔ?\n13 Bu nya sia ŋu kpɔ: Ðe amewo ate ŋu anɔ dzadzraɖoɖi na Yesu Kristo ƒe anyinɔɣia ne ɖee womekpɔ vovototo si le eya kple Fofoa Yehowa dome la dze sii oa? Gbeɖe! Nenema kee ne ɖe woxɔe se be makumakunyenye nye nu si asu amegbetɔ ɖe sia ɖe si ke menye nunana xɔasie wònye asu Kristo yomedzela ʋɛ aɖewo ko si o, alo woxɔe se be Mawu wɔa funyafunya amewo le dzo mavɔ me tegbetegbee la, anye ne womanɔ dzadzraɖoɖi o. Ðikeke mele eme o be “dɔla” la dzra mɔ dzi ɖo na Mesia Fia la vavã!\n14 Ke mí ame siwo li egbea ya ɖe? Nu kae míate ŋu asrɔ̃ tso mía nɔvi siwo nɔ anyi ƒe alafa ɖeka kple edzivɔwoe nye esia la gbɔ? Ele be míawo hã míado vevie Mawu ƒe Nya la xexlẽ kple esɔsrɔ̃. (Yoh. 17:3) Esi xexe sia si vu ɖe ŋutilãmenuwo didi ŋu la yi edzi le ku ɖim glãŋui le gbɔgbɔ me la, neva eme be míawo ya míeyi edzi atsi dzi ɖe gbɔgbɔmenuwo ɖuɖu ŋu vevie ale be míade ami nyuie le gbɔgbɔ me.—Mixlẽ 1 Timoteo 4:15.\n“Nye Dukɔ, Mido Go Le Eme”\n15. Nu ka gɔmee Biblia Nusrɔ̃viwo va se? (Kpɔ etenuŋɔŋlɔa hã.)\n15 Biblia Nusrɔ̃viawo fia nu amewo be ehiã be woado le xexea ƒe sɔlemehawo me. Le ƒe 1879 me la, wozã nya si nye “Babilon sɔlemeha” le Gbetakpɔxɔ me. Papawoe wowɔnɛa? Roma Katolikohaa yea? Ƒe alafa aɖewo do ŋgɔ la, Protestant sɔlemehawo fiaa nu be Roma Katolikohaa kple eƒe Papawoe nye egbegbe Babilon si ŋu Ŋɔŋlɔawo ƒo nu tsoe. Gake vivivi la, Biblia Nusrɔ̃viwo va se egɔme be Kristodukɔa ƒe sɔlemehawo katã nye egbegbe “Babilon” la ƒe akpa aɖe. Nu ka tae? Elabena wo katã wofiaa alakpanuwo, abe esiwo ŋu míeƒo nu tsoe va yi ene. * Esi ɣeyiɣiawo va nɔ yiyim la, míaƒe agbalẽwo va xlɔ̃a nu dzinyuitɔ siwo le Babilon ƒe sɔlemehawo me la tẽe tso nu si wòle be woawɔ ŋu.\n16, 17. (a) Alekee Gbetakpɔxɔ kple agbalẽ si nye Ƒe Akpe Ðeka Dziɖuɖua Gogo xlɔ̃ nu amewo be woado le alakpasubɔsubɔhawo me? (b) Nu kae wɔe be nuxlɔ̃ame mawo mewɔ dɔ tututu ɣemaɣi o? (Kpɔ etenuŋɔŋlɔa.)\n16 Le kpɔɖeŋu me, le ƒe 1891 me la, wodzro ale si Mawu gbe egbegbe Babilon la me le agbalẽ si nye Ƒe Akpe Ðeka Dziɖuɖua Gogo (si le yevugbe me) ƒe Babla Etɔ̃lia me be: “Wogbe wo, wogbe woƒe nuɖoanyi bliboa katã.” Wogblɔ kpee be ele be ame siwo katã “meda asi ɖe woƒe alakpanufiafiawo kple kɔnuwo dzi o la nado go le eme azɔ.”\n17 Le January 1900 me la, Gbetakpɔxɔ xlɔ̃ nu dzinyuitɔ siwo katã gadea ha kple Kristodukɔa ƒe sɔlemehawo eye woƒe ŋkɔwo gale woƒe agbalẽwo me la vevie, elabena ame siawo ɖea wo ɖokuiwo nu be, “Menya be nyateƒea koe nye esia, eya tae ƒãa hafi megadea sɔleme.” Wobia le nyatia me be: “Gake ɖe esia le eteƒea? Ðe wòsɔ be ame nado le Babilon me afã kple afã koa? Ðe esia aɖee fia be míele to ɖom Mawu bliboe . . . be míaƒe nu nadze eŋua? Ao ɖe! Ne ame ge ɖe sɔlemeha aɖe me la, eɖee fia le gaglãgbe be yele nubabla me kple sɔlemeha ma, eye ele be wòalé nubabla ma me ɖe asi va se ɖe esime wòagaɖee fia . . . gaglã be yemeganye ha ma me tɔ o.” Esi ƒeawo va nɔ yiyim la, wogate gbe ɖe nuxlɔ̃ame ma dzi vevie. * Ele be Yehowa subɔlawo natso kadodo ɖe sia ɖe si le woa kple alakpasubɔsubɔhawo dome la me keŋkeŋ.\n18. Nu ka tae wònɔ vevie be amewo nado le Babilon Gã la me?\n18 Ne ɖe womexlɔ̃ nu amewo edziedzi be woado le Babilon Gã la me ɣemaɣi o ɖe, ɖe Kristo akpɔ amesiaminawo ƒe ƒuƒoƒo aɖe si wodzra ɖo la le anyigba dzi esi woɖoe zi dzi tetia? Kpao, elabena Kristotɔ siwo do go le Babilon Gãa me koe ate ŋu asubɔ Yehowa ‘le gbɔgbɔ kple nyateƒe me.’ (Yoh. 4:24) Ðe míawo hã míeɖoe kplikpaa egbea be míaƒo asa na alakpasubɔsubɔ nuwɔna ɖe sia ɖea? Mina míayi edzi awɔ ɖe nuxlɔ̃ame sia dzi be: “Nye dukɔ, mido go le eme.”—Mixlẽ Nyaɖeɖefia 18:4.\nWoƒoa Ƒu Dea Ta Agu\n19, 20. Alekee wode dzi ƒo na amewo le Gbetakpɔxɔ me be woaƒo ƒu hena tadedeagu?\n19 Biblia Nusrɔ̃viawo fia haxɔsetɔwo be woaƒo ƒu ade ta agu ne anya wɔ. Kristotɔ vavãwo kpɔe be dodo le alakpasubɔsubɔhawo me ɖeɖe mesɔ gbɔ o. Ele vevie be woaƒo ƒu akpɔ gome le subɔsubɔ vavãtɔ me. Tso Gbetakpɔxɔ ƒe tata gbãtɔwo dzi ke la, wodea dzi ƒo na exlẽlawo be woaƒo ƒu asubɔ ɖekae. Le kpɔɖeŋu me, le July 1880 me la, Nɔviŋutsu Russell ŋlɔ nu tso ale si kpekpeawo le dzi dem ƒo na nɔviwo le teƒe vovovo siwo wòɖi tsa yi heƒo nuƒowo la ŋu. Azɔ ede dzi ƒo na Gbetakpɔxɔ xlẽlawo be woaɖo nyatakakawo ɖa tso ale si kpekpeawo le afɔ tsɔm le wo gbɔe ŋu ale be yewoanɔ nyatakaka mawo dometɔ aɖewo dem Gbetakpɔxɔ me. Ðe susu ka ta? Egblɔ be: “Mí katã míedi be míanya . . . ale si Aƒetɔ la le mia yramee; be míanya ne mieyia edzi ƒoa ƒu kple ame siwo katã si xɔse vavãtɔ le abe miawo ke ene.”\nCharles Russell kple Biblia Nusrɔ̃vi gbãtɔ aɖewo le ƒe 1909 me; wole Copenhagen, Denmark\n20 Le ƒe 1882 me la, wota nyati si nye “Ƒuƒoƒo Hena Tadedeagu” ɖe Gbetakpɔxɔ me. Nyatia de dzi ƒo na Kristotɔwo be woanɔ kpekpewo wɔm “be woade dzi ƒo na wo nɔewo ahado ŋusẽ wo nɔewo.” Wogblɔ le nyatia me be: “Mehiã be agbalẽnyala alo nunyala gã aɖe nanɔ mia dome kokoko hafi o. Ame sia ame netsɔ eƒe Biblia, pepa, kple nuŋlɔti ɖe asi, eye miawɔ numekuku ale si miate ŋui le Biblia ŋuti numekugbalẽwo . . . me. Mitia nyatia, mibia Gbɔgbɔa ƒe mɔfiafia hena gɔmesese nyuitɔ, mide ŋugble, eye miatsɔ ŋɔŋlɔawo asɔ kple wo nɔewo, ekema kakaɖedzi li be miake ɖe nyateƒea ŋu.”\n21. Kpɔɖeŋu nyui kae hame si nɔ Allegheny, Pennsylvania la ɖo le kpekpeawo dede kple hameviawo tutuɖo gome?\n21 Biblia Nusrɔ̃viawo ɖo woƒe dɔwɔƒegã ɖe Allegheny, Pennsylvania (Amerika). Le afi ma la, wowɔna ɖe Ŋɔŋlɔawo me nuxlɔ̃ame si le Hebritɔwo 10:24, 25 la dzi heƒoa ƒu ɖekae hena tadedeagu be wòanye kpɔɖeŋu na nɔvi bubuawo. (Mixlẽe.) Ƒe geɖe megbe la, nɔviŋutsu tsitsi aɖe si ŋkɔe nye Charles Capen la ɖo ŋku ale si wòdea kpekpe mawo le eƒe ɖevime dzi. Egblɔ be: “Megaɖoa ŋku mawunyakpukpui siwo woŋlɔ ɖe Habɔbɔa ƒe kpekpexɔa me la dometɔ ɖeka dzi vevie. ‘Ame ɖeka koe nye miaƒe Aƒetɔ, eyae nye Kristo; ke mi katã la, nɔviwoe mienye.’ Mawunyakpukpui ma tsi susu me nam va se ɖe egbe. Osɔfo aɖeke menɔa hameviwo nu le Yehowa ƒe amewo dome o.” (Mat. 23:8) Nɔviŋutsu Capen ɖo ŋku ale si kpekpeawo doa ŋusẽ ame hedea dzi ƒoe, kple ale si Nɔviŋutsu Russell dzea agbagba vevie be yeatu hamea me tɔ ɖe sia ɖe ɖo ɖekaɖeka la hã dzi.\n22. Aleke nuteƒewɔlawo wɔ nu ɖe mɔfiame si wona wo be woade Kristotɔwo ƒe kpekpewo la ŋui, eye nu kae míate ŋu asrɔ̃ tso wo gbɔ?\n22 Nuteƒewɔlawo srɔ̃ kpɔɖeŋu nyui sia eye wozɔ ɖe mɔfiame siwo wona wo la dzi. Woɖo hamewo ɖe nuto bubuwo me, abe Ohio, Michigan, kple Dziehe Amerika ene, kpakple dukɔ bubuwo me. Bu eŋu kpɔ lo: Ðe nuteƒewɔlawo anɔ dzadzraɖoɖi ɖe Kristo ƒe anyinɔɣia ŋu ne ɖe womefia wo be woawɔ ɖe Ŋɔŋlɔawo me nuxlɔ̃ame dzi anɔ ƒu ƒom ɖekae hena tadedeagu oa? Kura o! Ke mí ame siwo li egbea ya ɖe? Ele vevie be míawo hã míaɖoe kplikpaa be míade Kristotɔwo ƒe kpekpeawo ɣesiaɣi ale be míasubɔ kple mía nɔviwo ahado ŋusẽ mía nɔewo le gbɔgbɔ me.\nWodo Vevie Nu Le Gbeƒãɖeɖedɔa Me\n23. Aleke Gbetakpɔxɔ na eme kɔ ƒãa be ele be amesiaminawo naɖe gbeƒã nyateƒea?\n23 Biblia Nusrɔ̃viawo fia nu be ele be amesiaminawo katã naɖe gbeƒã nyateƒea. Wogblɔ le Gbetakpɔxɔ aɖe me le ƒe 1885 me be: “Ele be wòanɔ susu me na mí be ame sia ame si wosi ami na la, ɖe wosi ami nɛ be wòaɖe gbeƒã (Yes. 61:1), be wòanye subɔla.” Le ƒe 1888 me la, wona nuxlɔ̃ame sia le nyati bubu me be: “Dɔ si wode mía si la dze ƒãa . . . Ne míetsɔ nanewo le taflatsɛ dom hegbe dɔ sia wɔwɔ la, ekema subɔla kuviatɔwo míenye, eye míeto esia dzi le eɖem fia be míedze anye amesiaminawo o.”\n24, 25. (a) Nu kae Russell kple eƒe zɔhɛwo wɔ tsɔ kpe ɖe amewo ŋu be woaɖe gbeƒã? (b) Aleke nyanyuikakala aɖe ƒo nu tso ale si wòwɔ dɔ le ɣeyiɣi siwo me ʋu mebɔ le xexea me o ŋu?\n24 Menye ɖeko Nɔviŋutsu Russell kple eƒe zɔhɛawo de dzi ƒo na amewo be woaɖe gbeƒã ko evɔ o. Wodze trakt si nye Biblia Nusrɔ̃viwo Ƒe Trakt (si le yevugbe me eye wova yɔe emegbe be Mawu Ŋuti Nufiafia Si Nɔ Anyi Le Gɔmedzedzea Me) la tata gɔme be woatsɔ awɔ dɔae. Woɖoa trakt siawo ɖe ame siwo xlẽa Gbetakpɔxɔ la be woamae na amewo femaxee.\n25 Woyɔa ame siwo tsɔ wo ɖokuiwo na be yewoawɔ gbeƒãɖeɖedɔa ɣeyiɣiawo katã la ɣemaɣi be nyanyuikakalawo. Wo dometɔ ɖekae nye Charles Capen, si ŋu míeƒo nu tsoe va yi. Le ƒe aɖewo megbe la, egblɔ be: “Mezãa anyigbatata aɖe si Amerika dziɖuɖua ƒe dɔwɔƒe si kpɔa anyigbatata nyawo gbɔ ta la be wòakpe ɖe ŋunye le nye anyigbamamaa kpekpeɖo me le Pennsylvania. Mɔdodowo katã dze le anyigbatata sia dzi, si na mekpɔa afi siwo mazɔ afɔ ato aɖo nutoa ƒe akpa vovovowo bɔbɔe. Ɣeaɖewoɣi ne mezɔ ŋkeke etɔ̃ ƒe mɔ yi dua ƒe teƒe vovovowo heƒo ame siwo di be yewoadɔ agbalẽ siwo nye Nusɔsrɔ̃ Le Ŋɔŋlɔawo Me (si le yevugbe me) ƒe nudɔdɔwo nu ƒu vɔ la, mehayaa sɔ si ŋu agbatsɔkeke le tsɔ lɔa agbalẽawo ɖamana na ame siwo dɔe. Zi geɖe la, agbledelawo gbɔe metsina dɔna le agbledzi. Ʋu mebɔ ɣemaɣi o.”\nNyanyuikakala (mɔɖela) aɖe. “Ðoɖo Si Mawu Wɔ Ðe Ɣeyiɣiawo Ŋu Ƒe Nutata” si le agbatsɔkekea ŋu tsɔ fiaa nu amewo\n26. (a) Nu ka tae wòle vevie be Mawu ƒe ame siwo nɔ anyi do ŋgɔ na ƒe 1914 la naƒo wo ɖokuiwo ɖe gbeƒãɖeɖedɔa me hafi anɔ dzadzraɖoɖi na Kristo ƒe anyinɔɣia? (b) Nya kawoe wòanyo be míabia mía ɖokui?\n26 Ebia kutrikuku kple dzinɔameƒo hafi woate ŋu aɖe gbeƒã le ɣeyiɣi mawo me. Ðe Kristotɔ vavãwo anɔ dzadzraɖoɖi ɖe Kristo ƒe dziɖuɖua ƒe gɔmedzedze ŋu ne ɖe womefia wo be ele vevie be woaɖe gbeƒã oa? Gbeɖegbeɖe! Elabena dɔ ma va zu Kristo ƒe anyinɔɣi ƒe dzesia ƒe akpa vevi aɖe. (Mat. 24:14) Esɔ ŋutɔ be wodzra Mawu ƒe amewo ɖo ɣemaɣi wotsɔ dɔ ma si axɔ amewo ɖe agbe la ɖo nɔƒe vevitɔ le woƒe agbe me. Anyo be mí ame siwo li egbea hã míabia mía ɖokui be: ‘Ðe gbeƒãɖeɖedɔa xɔ nɔƒe vevitɔ le nye agbe mea? Ðe melɔ̃na faa tsɔa nanewo saa vɔ ale be makpɔ gome le dɔ ma me bliboea?’\nWodzi Mawu Fiaɖuƒea!\n27, 28. Nu kae apostolo Yohanes kpɔ le ŋutega me, eye aleke Satana kple eƒe gbɔgbɔ vɔ̃wo wɔ nui esi wodzi Fiaɖuƒea?\n27 Ƒe 1914, si nye ƒe ɖedzesi le ŋutinya me la, va ɖo mlɔeba. Abe ale si míegblɔe le ta sia ƒe ŋgɔdonyaa me ene la, amegbetɔwo mekpɔ nu wɔnuku siwo dzɔ le dziƒo le ƒe ma me la kple ŋku o. Ke hã, apostolo Yohanes kpɔ nudzɔdzɔ mawo ƒe ɖeɖefia le ŋutega aɖe me. Kpɔe ɖaa le susu me: Yohanes kpɔ “dzesi gã aɖe” le dziƒo. Mawu ƒe “nyɔnu” la—si nye eƒe habɔbɔa ƒe akpa si le dziƒo, si me gbɔgbɔmenuwɔwɔwo le la—fɔ fu eye wòdzi ŋutsuvi. Wogblɔ be kpɔɖeŋuŋutsuvi sia “atsɔ gatikplɔ akplɔ dukɔwo katã.” Esi wonya dzii teti ko la, eva hiã be ‘woakɔe ayi Mawu kple eƒe fiazikpui la gbɔ enumake.’ Gbe gã aɖe ɖi le dziƒo gblɔ be: “Azɔ mía Mawu ƒe xɔname kple ŋusẽ kple Fiaɖuƒe kpakple eƒe Kristo ƒe ŋusẽ la zu nu ŋutɔŋutɔ.”—Nyaɖ. 12:1, 5, 10.\n28 Edze ƒãa be Mesia Fiaɖuƒea ƒe dzidzie nye ema Yohanes kpɔ le ŋutega me. Dzidzɔnya gã aɖee nudzɔdzɔ sia nye, gake menye ame sia amee kpɔ dzidzɔ ɖe eŋu o. Satana kple eƒe gbɔgbɔ vɔ̃wo ho aʋa ɖe mawudɔla wɔnuteƒe siwo le Mixael, alo Kristo, ƒe kpɔkplɔ te la ŋu. Nu kae do tso eme? Biblia gblɔ be: “Wotsɔ ʋɔ driba gã, si nye da xoxo la, si woyɔna be Abosam kple Satana, ame si le anyigba dzi nɔlawo katã blem la, ƒu gbe; wotsɔe ƒu gbe ɖe anyigba, eye wotsɔ eƒe dɔlawo hã ƒu gbe kpe ɖe eŋu.”—Nyaɖ. 12:7, 9.\nLe ƒe 1914 me la, Biblia Nusrɔ̃viwo dze Kristo ƒe anyinɔɣi ƒe dzesia kpɔkpɔ dze sii\n29, 30. Esi wodzi Mesia Fiaɖuƒea la, aleke nɔnɔmeawo trɔ (a) le anyigba dzii? (b) le dziƒo?\n29 Ɣeyiɣi didi aɖe do ŋgɔ na ƒe 1914 la, Biblia Nusrɔ̃viwo gblɔ be nɔnɔme sesẽ aɖewo ate mododoɖa tso ƒe ɖedzesi ma me. Gake woawo ŋutɔwo gɔ̃ hã menya ale si tututu nya mawo ava emee o. Satana adze fukpekpe geɖe hehe va ameƒomea dzi, elabena wona míenya le Yohanes ƒe ŋutegaa me be: “Baba na anyigba kple atsiaƒu, elabena Abosam ɖi va mia gbɔ, eye dzi le ekum vevie, elabena enya be ɣeyiɣi vi aɖe koe le ye si.” (Nyaɖ. 12:12) Le ƒe 1914 me la, Xexemeʋa Gbãtɔ dze egɔme eye Kristo ƒe anyinɔɣi le Fiaɖuƒeŋusẽ me ƒe dzesia dze eme vava le xexea me godoo. Nuɖoanyi sia ƒe “ŋkeke mamlɛawo” ye nye ema dze egɔme.—2 Tim. 3:1.\n30 Ke hã, dzidzɔ xɔ aƒe ɖe dziƒo. Wonyã Satana kple eƒe gbɔgbɔ vɔ̃wo ɖa le afi ma tegbee. Yohanes ƒe nuŋlɔɖia gblɔ be: “Esia ta dzi nedzɔ mi, mi dziƒowo kple mi ame siwo le wo me!” (Nyaɖ. 12:12) Esi woɖe futɔawo ɖa le dziƒo heɖo Yesu Fiae azɔ ta la, ɣeyiɣia de be Mesia Fiaɖuƒea naɖe afɔ aɖewo atsɔ akpe ɖe Mawu ƒe amewo ŋu le anyigba dzi. Nu kawoe wòawɔ? Abe ale si míegblɔe le ta sia ƒe gɔmedzedze ene la, nu gbãtɔ si Kristo, “nubabla ƒe dɔla” la wɔe nye be eva kɔ Mawu ƒe amewo ŋu le anyigba dzi. Aleke wòwɔ esiae?\nDodokpɔ Ƒe Ɣeyiɣiwo\n31. Nya kae Maleaxi gblɔ ɖi tso Mawu ƒe amewo ŋu kɔɣia ŋu, eye alekee nyagblɔɖi ma me vava dze egɔme? (Kpɔ etenuŋɔŋlɔa hã.)\n31 Maleaxi gblɔe ɖi be Mawu ƒe amewo ŋu kɔkɔ ƒe ɣeyiɣia manɔ bɔbɔe kura o. Egblɔ be: “Ame kae ado dzi anɔ anyi le eƒe vavagbe, eye ame kae anɔ te ɖe eƒe dodo nu? Elabena ele abe galólola ƒe dzo ene, eye wòle abe avɔnyãla ƒe adzalẽtsi ene.” (Mal. 3:2) Nya siawo va eme vavã! Tso ƒe 1914 me la, Mawu ƒe amewo to dodokpɔ kple nɔnɔme sesẽ geɖewo me. Le Xexemeʋa Gbãtɔ me la, woti Biblia Nusrɔ̃vi geɖewo yome kutɔkutɔe helé wo de gaxɔ me. *\n32. Kuxi sesẽ kawoe do mo ɖa le Mawu ƒe amewo dome tso ƒe 1916 me?\n32 Kuxi sesẽ aɖewo hã do mo ɖa le habɔbɔa ŋutɔ me. Le ƒe 1916 me la, Nɔviŋutsu Russell ku esi wòxɔ ƒe 64 pɛ ko, eye esia na Mawu ƒe amewo dometɔ geɖe tɔtɔ. Eƒe kua na wòva dze ƒãa be eya dzi koe wo dometɔ aɖewo tsɔ woƒe mɔkpɔkpɔ katã da ɖo. Togbɔ be Nɔviŋutsu Russell medi be woade bubu tɔxɛ aɖeke ye ŋu o hã la, ɖeko wòva dze abe eya ko subɔm ame aɖewo ya le ene. Ame geɖe susui be esi wònya ku ko la, ame aɖeke megali ayi edzi ana numekɔkɔ tso nyateƒea ŋu o, eye ame aɖewo tsi tre ɖe ɖoɖo bubu siwo wowɔ be dɔa naɖe zɔ la ŋu kaɖikaɖi. Nuwɔna sia he xɔsegbegbe kple mama va habɔbɔa me.\n33. Aleke mɔkpɔkpɔ siwo meva eme o do Mawu ƒe amewo ƒe xɔse kpɔe?\n33 Mɔkpɔkpɔ siwo meva eme o hã nye dodokpɔ bubu. Togbɔ be nɔviawo gblɔe le Gbetakpɔxɔ me wòsɔ nyuie be Dukɔwo Ƒe Azã awu enu le ƒe 1914 me hã la, womese nu siwo tututu adzɔ le ƒe ma me la gɔme ɣemaɣi o. (Luka 21:24) Wosusui be Kristo akplɔ eƒe ŋugbetɔ, si nye amesiaminawo ƒe ha la, ayi dziƒo le ƒe 1914 me be woaɖu fia kplii le afi ma. Woƒe mɔkpɔkpɔ ma meva eme o. Le ƒe 1917 ƒe nuwuwu lɔƒo la, wogblɔ le Gbetakpɔxɔ me be ƒe 40 ƒe nuŋeŋedɔa awu enu le ƒe 1918 ƒe adame. Gake gbeƒãɖeɖedɔa mewu enu o. Dɔa yi edzi keke ta le ƒe si woyɔ la megbe. Wogblɔ le Gbetakpɔxɔ ƒe tata bubu me be nuŋeŋedɔa wu enu gake ele be yewoayi nuku siwo dudu ɖi la fɔfɔ dzi hena ɣeyiɣi aɖe. Ke hã, dzi ɖe le ame geɖe ƒo wodzudzɔ Yehowa subɔsubɔ.\n34. Dodokpɔ sesẽ kae va le ƒe 1918 me, eye nu ka tae Kristodukɔa susui be Mawu ƒe amewo “ku”?\n34 Dodokpɔ sesẽ aɖe va le ƒe 1918 me. Wolé Nɔviŋutsu J. F. Rutherford, si va xɔ ɖe C. T. Russell teƒe xɔa ŋgɔ le Mawu ƒe amewo dome la kple nɔviŋutsu bubu siwo wɔa dɔ kplii. Wolé wo de gaxɔ me madzemadzee le Atlanta, Georgia, (Amerika), be woanɔ afi ma ɣeyiɣi didi aɖe. Esia na wòdze abe Mawu ƒe amewo ƒe dɔa atsi akpo dzi hena ɣeyiɣi aɖe ene. Kristodukɔa ƒe osɔfo geɖewo kpɔ dzidzɔ ŋutɔ. Wosusui be esi wolé “ŋgɔxɔlawo” de gaxɔ me, tu dɔwɔƒegã si le Brooklyn, eye woxe mɔ ɖe gbeƒãɖeɖedɔa nu le Amerika kple Europa ta la, Biblia Nusrɔ̃vi mawo siwo nɔ fu ɖem na yewo la “ku” azɔ, be woƒe fuɖenameawo nu tso. (Nyaɖ. 11:3, 7-10) Gake woda ƒu kura!\n35. Nu ka tae Yesu ɖe mɔ nɔnɔme sesẽwo va eyomedzelawo dzi, eye nu kae wòwɔ tsɔ kpe ɖe wo ŋu?\n35 Nyateƒea ƒe futɔawo menya kura be esi Yehowa bɔbɔ nɔ anyi ɣemaɣi ‘abe ame si lóloa klosalo hedzaa eŋu ene’ tae Yesu ɖe mɔ nɔnɔme sesẽ mawo va eyomedzelawo dzi ɖo o. (Mal. 3:3) Yehowa kple Via woka ɖe edzi be nuteƒewɔlawo ato dodokpɔ mawo me ado dedie, eye wo ŋu akɔ, woanɔ dzadzɛ ahazu dɔwɔnu nyuiwo na Fia la wu tsã. Tso ƒe 1919 ƒe gɔmedzedze la, eva dze ƒãa be Mawu to eƒe gbɔgbɔa dzi wɔ nane si futɔawo susu be mate ŋu adzɔ gbeɖe o. Ena nuteƒewɔlawo gagbɔ agbe ake! (Nyaɖ. 11:11) Kristo na ŋkeke mamlɛawo ƒe dzesia ƒe akpa vevi aɖe va eme ɣemaɣi. Eyae nye be etia ‘kluvi nuteƒewɔla kple aɖaŋudzela’ la, si nye ŋutsu amesiamina ʋɛ siwo axɔ ŋgɔ le eƒe amewo dome ahana gbɔgbɔmenuɖuɖu wo le ɣeyiɣi nyuitɔ dzi.—Mat. 24:45-47.\n36. Nu kawoe ɖo kpe edzi be wogbɔ agbe Mawu ƒe amewo le gbɔgbɔ me?\n36 Le March 26, 1919 dzi la, woɖe asi le Nɔviŋutsu Rutherford kple etɔawo ŋu. Wowɔ ɖoɖo enumake be woawɔ takpekpe aɖe le September me. Wowɔ ɖoɖo hã be woadze magazine bubu si woayɔ be Nunyonameɣi (The Golden Age) la tata gɔme. Magazine sia ava kpe ɖe Gbetakpɔxɔ, si tam wole xoxo la ŋu, eye wotrɔ asi le eŋu be woazãe le gbeadzisubɔsubɔdɔa me. * Le ƒe ma ke me la, wota Bulletin alo Nyatakakagbalẽvi (si míeyɔna fifia be Kristotɔwo Ƒe Agbenɔnɔ Kple Subɔsubɔdɔ Kpekpea Ƒe Nusrɔ̃gbalẽ) ƒe tata gbãtɔ. Abe ale si ko wòle va se ɖe egbea ene la, ɖe wotrɔ asi le eŋu be wòade dzo gbeadzisubɔsubɔdɔa me. Eɖe dzesi ŋutɔ be tso ƒe 1919 me la, wova le gbe tem ɖe gbeƒãɖeɖe tso aƒe me yi aƒe me dzi vevie wu.\n37. Le ƒe siwo kplɔ ƒe 1919 ɖo me la, nu kawoe nuteƒemawɔla aɖewo wɔ?\n37 Dzodede gbeƒãɖeɖedɔa me hã nye mɔ bubu si dzi woto kɔ Kristo yomedzelawo ŋu, elabena dadala siwo nɔ wo dome la bua wo ɖokuiwo be yewokɔ akpa na dɔ tsɛ ma wɔwɔ. Ame siwo gbe gbidii be yewomawɔ dɔ ma o la va dzudzɔ hadede kple nuteƒewɔlawo. Le ƒe ʋɛ siwo kplɔ ƒe 1919 ɖo me la, nuteƒemawɔla siwo tsɔ dziku do le habɔbɔa me la kaka alakpanya kple ameŋugblẽnya geɖewo, eye wova wɔ ɖeka kple ame siwo le Yehowa subɔla wɔnuteƒeawo yome tim la gɔ̃ hã.\n38. Nu ka dzie dzidzedze siwo Kristo yomedzelawo kpɔ le anyigba dzi la ɖo kpee na mí?\n38 Togbɔ be wotso ɖe Kristo yomedzela siwo le anyigba dzi ŋu alea hã la, woyi edzi nɔ dzidzim ɖe edzi henɔ gbɔgbɔmedzidzedze geɖe kpɔm. Dzidzedze siwo katã wokpɔ kple nya siwo katã me woɖu dzi le tso ɣemaɣi la na kakaɖedzi sẽŋu mí be Mawu Fiaɖuƒea le dzi ɖum vavã! Ne menye Yehowa ƒe kpekpeɖeŋu kple yayra siwo nam wòle to Via kple Mesia Fiaɖuƒea dzi ye o la, ame madeblibowo ƒe ƒuƒoƒo sue ma mate ŋu aɖu Satana kple nuɖoanyi vɔ̃ɖi sia dzi enuenu nenema gbegbe o!—Mixlẽ Yesaya 54:17.\nNɔviŋutsu Rutherford ƒo nuƒo ʋãme aɖe le takpekpe me esi wògbɔ tso gaxɔ me ɣleti ʋɛ aɖewo ko megbe\n39, 40. (a) Aleke wotrɔ asi le agbalẽ sia ŋui? (b) Aleke agbalẽ sia sɔsrɔ̃ aɖe vi na wòe?\n39 Le ta siwo kplɔe ɖo me la, míadzro nu siwo Mawu Fiaɖuƒea wɔ le anyigba dzi le ƒe alafa ɖeka siwo va yi me tso esime woɖoe anyi le dziƒo la me. Woma agbalẽ sia ɖe akpa vovovowo me, eye akpa ɖe sia ɖe aƒo nu tso Fiaɖuƒea ƒe dɔ siwo le edzi yim le anyigba dzi la ƒe akpa aɖe koŋ ŋu. Numetotoɖaka aɖe le ta ɖe sia ɖe me, si akpe ɖe mía dometɔ ɖe sia ɖe ŋu míadzro mía ɖokui me kpɔ be aleke gbegbe Fiaɖuƒea nye nu ŋutɔŋutɔ na míi hã. Míadzro nu siwo míakpɔ mɔ na le etsɔ si gbɔna kpuie me ne Fiaɖuƒea va tsrɔ̃ ame vɔ̃ɖiwo hetrɔ anyigbaa wòzu paradiso la me le ta mamlɛtɔawo me. Vi kae agbalẽ sia sɔsrɔ̃ aɖe na wò?\n40 Satana di be yeagblẽ wò xɔse dome ale be nàgaka ɖe Mawu Fiaɖuƒea dzi o. Gake Yehowa ya di be yeado ŋusẽ wò xɔse be wòakpɔ tawò ahalé wò ɖe te sesĩe. (Ef. 6:16) Eya ta míele dzi dem ƒo na wò be nàsrɔ̃ agbalẽ sia moveviɖoɖotɔe. Nɔ ɖokuiwò biam be, ‘Ðe Mawu Fiaɖuƒea nye nu ŋutɔŋutɔ nama?’ Ne enye nu ŋutɔŋutɔ na wò fifia la, ana nànɔ dzadzraɖoɖi, alé nuteƒewɔwɔ me ɖe asi ahakpe asi ɖe Fiaɖuƒea ƒe dɔwo ŋu veviedodotɔe va se ɖe esime ame sia ame ava kpɔe be Mawu Fiaɖuƒea nye nu ŋutɔŋutɔ eye wòle dzi ɖum vavã!\n^ mm. 7 Àte ŋu akpɔ Grew, Stetson, kple Storrs ŋu nya geɖewo le agbalẽ si nye Jehovah’s Witnesses—Proclaimers of God’s Kingdom (Les Témoins de Jéhovah: Prédicateurs du Royaume de Dieu) me, axa 45-46.\n^ mm. 15 Togbɔ be Biblia Nusrɔ̃viawo kpɔe be ele be yewoaɖe yewo ɖokuiwo ɖa le xexea ƒe sɔlemehawo ŋu hã la, woyi edzi bua ame ɖekaɖeka siwo menye Biblia Nusrɔ̃viwo o gake wogblɔna be yewoxɔ tafea dzi se eye yewotsɔ yewo ɖokui na Mawu la be wonye yewo nɔvi Kristotɔwo.\n^ mm. 17 Nu siwo na be nuxlɔ̃ame ma mewɔ dɔ tututu ɣemaɣi o dometɔ ɖekae nye be wosusu be Kristo ƒe alẽha suea, siwo nye ame 144,000 la, me tɔwo koŋue wòyi na. Míava kpɔe le Ta 5 lia me be do ŋgɔ na ƒe 1935 la, wosusui be “ame ha gã” si ŋu woƒo nu tsoe le Nyaɖeɖefia 7:9, 10 la anye Kristodukɔa ƒe sɔlemehawo me tɔ gbogbo aɖewo, eye be woazu dziƒoyilawo ƒe hatsotso evelia le esi woava nɔ Kristo ƒe akpa dzi le gaƒoƒo mamlɛtɔ me ta.\n^ mm. 31 Le September 1920 me la, Nunyonameɣi magazinea (si le yevugbe me, eye míeyɔnɛ be Nyɔ! fifia) ƒe tata tɔxɛ aɖe ƒo nu tso yometiti siwo me nɔviwo to le Canada, England, Germany, kple United States le aʋawɔɣia la dometɔ geɖe ŋu tsitotsito, eye yometiti siawo dometɔ aɖewo nu sẽ ŋutɔ. Gake ƒe ʋɛ aɖewo hafi aʋaa nadzɔ la, yometiti ʋɛ aɖewo koe va wo dzi.\n^ mm. 36 Hena ƒe geɖe la, alẽha suea me tɔwo koŋue wota Gbetakpɔxɔ la na be woatsɔ atu wo ɖo.\nAme kawoe kpe ɖe Yesu yomedzela vavãwo ŋu wonɔ dzadzraɖoɖi hafi wodzi Fiaɖuƒea?\nMɔ kawo nue Kristotɔ vavãwo nɔ dzadzraɖoɖi le hafi Mawu Fiaɖuƒea dze dziɖuɖu gɔme?\nNu kawoe ɖee fia be dziɖuɖu ŋutɔŋutɔe Fiaɖuƒea nye? (Kpɔ aɖaka si nye “ Mawu Fiaɖuƒea—Dziɖuɖu Ŋutɔŋutɔe Wònye.”)\nAleke nàte ŋu asrɔ̃ Kristo yomedzela wɔnuteƒe siwo nɔ anyi ƒe alafa ɖekae nye esi va yi la le asikpekpe ɖe Fiaɖuƒea ŋu me egbea?\nAnyo be míabia mía ɖokui be: ‘Ðe gbeƒãɖeɖedɔa xɔ nɔƒe vevitɔ le nye agbe mea?’\nMAWU FIAÐUƑEA—DZIÐUÐU ŊUTƆŊUTƆE WÒNYE\nDziɖuɖu ŋutɔŋutɔe Mawu Fiaɖuƒea nyea? Na míadzro nu vovovo aɖewo me tso Mawu Fiaɖuƒea ŋu kpɔ. Bia ɖokuiwò be, ‘Ðe nu siawo dometɔ ɖe sia ɖe meɖee fia be Fiaɖuƒea nye dziɖuɖu ŋutɔŋutɔ eye wòde ŋgɔ sãsãsã wu amegbetɔwo ƒe dziɖuɖu ɖe sia ɖe si li egbea oa?’\nWoɖo Yesu Kristo zi dzi le ƒe 1914 me, eye wònye Fia ŋusẽtɔ, dzɔdzɔetɔ, nunyala, kple nublanuikpɔla si bɔbɔa eɖokui le Yehowa Mawu ŋkume. (Yes. 9:5, 6; 11:1-3) Esi mele abe amegbetɔ dziɖula madeblibowo ene o ta la, mate ŋu awɔ nu fitifiti o, eye sewɔtakpekpe me tɔwo alo ɖokuitɔdilawo ƒe ƒuƒoƒo aɖeke mate ŋu azi woƒe didiwo ɖe edzi o.\nSEWO KPLE ƲƆNUDƆDRƆ̃\nYesu to eƒe agbenɔnɔ kple kpɔɖeŋu nyui si wòɖo esi wònɔ anyigba dzi la dzi ɖo se deblibo aɖe anyi, si nye “Kristo la ƒe se.”—Gal. 6:2; 1 Pet. 2:21.\nYehowa tsɔ ʋɔnudɔdrɔ̃wo katã de asi na Via Yesu, eye Yesu wɔa dɔ ma le mɔ nyuitɔ kekeake si amegbetɔ ʋɔnudrɔ̃la aɖeke mate ŋui o nu.—Yoh. 5:22.\nWotia ame 144,000 be woakpe ɖe Yesu ŋu woaɖu anyigba la dzi le dzɔdzɔenyenye me. Taɖodzinu vevi si le Yesu ƒe dziɖuɖua ŋue nye be wòadzra amegbetɔwo kple Mawu dome ɖo; eya ta eƒe hatidziɖula siawo anye nunɔlawo hã be woawɔ dɔ kplii woaɖo taɖodzinu sia gbɔ.—Nyaɖ. 14:1; 20:6.\nYesue nye Yehowa ƒe asrafoha gã si me mawudɔla sesẽwo le la ƒe Ŋgɔnɔla, eya ta míate ŋu agblɔ be aʋakɔ sesẽtɔ kekeakee le Yesu ƒe kpɔkplɔ te. Eteƒe madidi o woaho aʋa ɖe vɔ̃ɖinyenye ɖe sia ɖe ŋu.—Ps. 45:2, 4-6; Nyaɖ. 19:11, 14-16.\nAFI SI FIAZIKPUIA LE\nYesu ƒe fiazikpuia le dziƒo, le Fofoa gbɔ. Dziƒo nye Yehowa ƒe “nɔƒe kɔkɔe nyo la.” (Yes. 63:15) Teƒe ŋutɔŋutɔe wònyea? Ɛ̃, enye teƒe ŋutɔŋutɔ si nyo sãsãsã wu fiadu alo fiasã ɖe sia ɖe si nàte ŋu akpɔ, elabena nu siwo le dziƒo la menyunyɔna o.—Mat. 6:20.\nFIAÐUƑEA AÐU ANYIGBA DZI\nTogbɔ be Yesu ƒe dziɖuɖua teviwo nye dumevi sedziwɔlawo le dukɔ sia dukɔ me egbea hã la, wole abe amedzroviwo ene. Gake Yehowa na gbɔgbɔmenyigba aɖe wo, afi si wowɔa Fia la ƒe dɔwo le. (Yes. 60:2; 66:8) Eteƒe madidi o, Yesu ƒe Fiaɖuƒea axɔ anyigba bliboa wòazu etɔ.—Ps. 72:8.\nNU SIWO DZIÐUÐUA AWƆ\nEteƒe madidi o, Mawu Fiaɖuƒea ana Mawu ƒe ŋugbedodowo nava eme eye wòahe yayra siawo kple bubu geɖewo vɛ.—Ps. 72:16; Yes. 2:3; 33:24; 35:6; 65:21.\nFIAÐUAƑEA TEVI WƆNUTEƑEWO\nBiblia gblɔ be: “Fia ƒe atsyɔ̃ le dukɔ ƒe agbɔsɔsɔ me; ke ne amewo zu ʋɛ la, ekema amegãɖuɖu yi to.” (Lod. 14:28) Fiaɖuƒea tevi wɔnuteƒewo sɔ gbɔ wu miliɔn adre kple afã fifia.—Ps. 72:8; Yes. 60:22.\nWONƆ DZADZRAÐOÐI NA FIAÐUƑEA ƑE DZIDZI\nDe ŋugble tso nu siwo dzɔ le ƒe ʋɛ siwo do ŋgɔ na ƒe 1914 me la ŋu kpɔ. Àte ŋu ade dzesi ale si nudzɔdzɔ siawo kpe ɖe Mawu ƒe amewo ŋu wonɔ dzadzraɖoɖi na Mesia Fiaɖuƒea ƒe dzidzia?\nƑe 1800-awo ƒe domedome\nAmewo abe Henry Grew, George Stetson, kple George Storrs ene wɔ numekuku tsitotsito tso luʋɔ makumaku ƒe nufiafiaa ŋu heklo nu le edzi be enye alakpanufiafia\nƑe 1868 alo 1869\nCharles T. Russell dze Kristodukɔa ƒe nufiafiawo me dzodzro tsitotsito eye wòva kpɔe be woƒe nufiafia geɖewo mewɔ ɖeka kple Ŋɔŋlɔawo o, esia na eƒe xɔse gbɔdzɔ; gake Adventisttɔwo ƒe mawunyagblɔla Jonas Wendell ƒe nuƒo aɖe si wòva se la gado ŋusẽ eƒe “xɔse si nɔ gbɔdzɔgbɔdzɔm”\nNɔviŋutsu Russell ɖo Biblia nusɔsrɔ̃ ƒuƒoƒo aɖe anyi, eye wodze Biblia sɔsrɔ̃ gɔme moveviɖoɖotɔe\nWova se nyateƒe siwo ku ɖe luʋɔ, tafea, kple ale si Kristo atrɔ agbɔe ŋu la gɔme nyuie wu\nNyati aɖe si C. T. Russell ŋlɔ wota ɖe magazine si nye Biblia Me Dzrola (si le yevugbe me) me la fia asi ƒe 1914 be ƒe ma mee Dukɔwo Ƒe Azã awu enu\nWota agbalẽvi si ƒe tanyae nye Ale Si Mía Aƒetɔ La Atrɔ Gbɔe Kple Taɖodzinu Si Le Eƒe Tɔtrɔgbɔ Ŋu (si le yevugbe me) be woatsɔ ana amewo nanya nyateƒe si ku ɖe Kristo ƒe anyinɔɣia ŋu\nWota Zion Gbetakpɔxɔ Kple Kristo Ƒe Anyinɔɣi Ŋuti Gbeƒãɖela ƒe tata gbãtɔ\nWova de dzesii be Kristodukɔa ƒe sɔlemehawo hã nye Babilon Gã la ƒe akpa aɖe\nNɔviŋutsu Russell ɖi tsa yi United States ƒe dzieheɣedzeƒe nutowo me be yeado ŋusẽ Biblia nusɔsrɔ̃ ƒuƒoƒowo\nWota trakt siwo ƒe axawo sɔa gbɔ ŋutɔ la hetsɔa wo na Gbetakpɔxɔ xlẽlawo be woama na amewo femaxee (ɖewo ƒe axawo wu 100)\nGbetakpɔxɔ me nyati aɖe kpe Gbetakpɔxɔ xlẽlawo katã be woava Allegheny, Pennsylvania hena Ŋkuɖodzia ɖuɖu\nNyanyuikakalawo ƒe dɔa dze egɔme\nNyatiwo abe “Míehiã Gbeƒãɖela 1,000” kple “Ðe Wosi Ami Na Mí Be Míaɖe Gbeƒã” de dzo gbeƒãɖeɖedɔa me\nWode dzi ƒo na Kristotɔ siwo mewɔ ɖoɖo be yewoanɔ kpekpe wɔm edziedzi o la be woadze egɔme\nWota nyati aɖe si klo nu le Mawuɖekaetɔ̃ ƒe alakpanufiafiaa dzi\nHabɔbɔa ƒe agbalẽwo ɖo anyigbagã atɔ̃ dzi\nWoɖe agbalẽ si nye Ðoɖo Si Mawu Wɔ Ðe Ɣeyiɣiawo Ŋu ɖe go, eyae nye agbalẽ siwo wova yɔ emegbe be Nusɔsrɔ̃ Le Ŋɔŋlɔawo Me la ƒe babla gbãtɔ\nWoto Gbetakpɔxɔ dzi kpe exlẽlawo be woava ŋkeke etɔ̃ “takpekpe” si woawɔ le Ŋkuɖodzia megbe; tso ɣemaɣie takpekpewo wɔwɔ ƒe sia ƒe dze egɔme\nWoɖo habɔbɔa ƒe dɔwɔƒegã ɖe Allegheny, Pennsylvania\nGbetakpɔxɔ Habɔbɔa ta Rotherham ƒe Nubabla Yeyea le asitsaha aɖe ƒe agbalẽtaƒe\nC. T. Russell te mɔzɔzɔdɔ si gɔme wòdze le United States la keke ɖe enu yi dukɔ bubuwo me kple susu be “Nyateƒea nakeke ta”\nWodɔa Gbetakpɔxɔ Habɔbɔa teƒenɔlawo woyina ɖasrãa hamewo kpɔ hedoa ŋusẽ wo abe dzikpɔla mɔzɔlawo ene\nGbetakpɔxɔ gblɔ be nuteƒewɔla aɖewo zãa Ƒe Akpe Ðeka Dziɖuɖua Gogo gbalẽa tsɔ srɔ̃a Biblia le ƒuƒoƒo suewo me, eye wòde dzi ƒo be nɔviwo nanɔ kpekpe ma wɔm le afi sia afi (woyɔa kpekpea ɣemaɣi be “Dziɖuɖua Gogo Kpekpe”)\nC. T. Russell ta agbalẽvi si nye Nya Kae Ŋɔŋlɔawo Gblɔ Tso Dzo Mavɔ Ŋu? (ele yevugbe me)\nWoɖo alɔdzedɔwɔƒe gbãtɔ, le London, England\nGbeƒãɖeɖedɔa ɖo dukɔ 28 me\nTso aƒe me yi aƒe me subɔsubɔdɔa wɔwɔ dzonɔamemetɔe va xɔ ɖe traktmamadɔ si wowɔna Kwasiɖagbewo le sɔlemexɔwo nu la teƒe\nWodze Russell ƒe nuƒowo tata ɖe nyadzɔdzɔgbalẽwo me edziedzi\nWoɖe Gbetakpɔxɔ Habɔbɔa ƒe dɔwɔƒegãa yi Brooklyn, New York\nBiblia Nusrɔ̃viwo dze ŋkɔ si nye Dukɔwo Dome Biblia Nusrɔ̃viwo Ƒe Habɔbɔ zazã gɔme\nC. T. Russell kple eƒe zɔhɛ ade wozɔ mɔ kilometa 56,000 yi xexea ƒe teƒeteƒewo be “yewoakpɔ ale si Kristotɔnyenye vavãtɔa le edzi yim le teƒe mawo kple dzidziɖedzi si ate ŋu ava;” dukɔ siwo me woyi ƒe ɖewoe nye China, India, Japan, kple Philippines\nWoɖe “Xexemewɔwɔ ƒe Foto-Drama” la le New York zi gbãtɔ, le January 11 dzi, eye wogaɖee le dugã atɔ̃ bubuwo me ɣleti si kplɔe ɖo. Kaka ƒea nawu enu la, ame 9,000,000 sɔŋ ye kpɔe le Dziehe Amerika, Europa, Australia, kple New Zealand\nLe October me la, C. T. Russell ɖe gbeƒãe na Betel ƒomea be: “Dukɔwo ƒe azã la wu enu; woƒe fiawo ƒe ŋkekewo vɔ.” Le Nɔvinyɔnu aɖe si nɔ eteƒe gbe ma gbe ƒe nya nu la, Russell gblɔ kpee be: “Eya ta míenya nu si le mía lalam haɖe o”\n‘Ame Ka Tututue Nye Kluvi Nuteƒewɔla Kple Aɖaŋudzela La?’\nNyati sia na numekɔkɔ yeye mí ku ɖe ale si míese kluvi nuteƒewɔla kple aɖaŋudzela gɔmee ŋu. Kpɔ ale si míaƒe gbɔgbɔmelãmesẽ nɔ te ɖe amenyimɔnu sia dzii ɖa.


Yehowa Ðasefowo—Woƒe Ha La Kple Woƒe Ha Me Tɔwo\nMíenye subɔsubɔha si me tɔwo le xexea me godoo, eye míedo ka kple ha bubu aɖeke o. Togbɔ be Yehowa Ðasefowo ƒe dɔwɔƒegã la le United States hã la, Ðasefo akpa gãtɔ le dukɔ bubuwo me. Le nyateƒe me la, Ðasefo miliɔn enyi le Biblia fiam amewo le dukɔ siwo wu 230 me. Esia wɔ ɖeka kple nya si Yesu gblɔ be: “Woaɖe gbeƒã Fiaɖuƒe ŋuti nya nyui sia le anyigba blibo la katã dzi be wòanye ɖaseɖiɖi na dukɔwo katã.”—Mateo 24:14.\nAfi ka kee míeɖale o, míewɔa se dzi pɛpɛpɛ. Ke hã míedzea agbagba be míagade nu dunyahehe me o. Susu si tae nye be, míewɔa nya si Yesu gblɔ be Kristotɔwo naganye “xexea ƒe akpa aɖeke o” la dzi. Eya ta míedea nu dunyahehe me o, eye míeyia aʋa alo kpea asi ɖe aʋawɔwɔwo ŋu o. (Yohanes 15:19; 17:16) Le Xexemeʋa II me la, wode Yehowa Ðasefo geɖewo gaxɔ me, wowɔ funyafunya wo hewu wo dometɔ aɖewo le esi womeyi aʋa o ta. Germanytɔ aɖe si nye bisiɔp tsã la ŋlɔ tso wo ŋu be: “Woate ŋu aƒu asi akɔ be yewo koe nye habɔbɔ si gbe aʋayiyi le dzitsinya ta le Nazi Dziɖuɖua te.”\n“Agbe nyui nɔnɔ ƒe ŋutete wɔnuku aɖe le [Yehowa Ðasefowo] si. Míate ŋu azã ɖokuitɔmadila siawo le dziɖuɖu ƒe ɖoƒe kɔkɔtɔwo gɔ̃ hã—gake míele wo kpɔ ge aɖo nɔƒe mawo gbeɖe o. . . . Wodea bubu ɖoƒe siwo dziɖuɖuwo le ŋu, gake woxɔe se be Mawu Fiaɖuƒea koe ate ŋu akpɔ amegbetɔwo ƒe kuxiwo katã gbɔ.”—Nová Svoboda newspaper, Czech Republic.\nKe hã, míeɖea mía ɖokui ɖe aga o. Yesu do gbe ɖa na Mawu ku ɖe eyomedzelawo ŋu ale: “Nyemele biabiam be nàɖe wo ɖa le xexea me o.” (Yohanes 17:15) Eya ta ànya kpɔe be míewɔa dɔ, ƒlea nu hedea suku le nuto si me nèle.\nDUKƆ SIWO ME ÐASEFOWO SƆ GBƆ LE WU\nKpɔ video si nye Wowɔ Takpekpe Tɔxɛ Aɖe Le Israel le www.jw.org/ee, be nàkpɔ ale si Ðasefo siwo tso Israel kple Palestina la wɔ ɖeka, togbɔ be wotso dukɔ kple to vovovowo me hã. (Àkpɔe le MÍA ŊU NYAWO > TAKPEKPEWO)


Ale Si Nàwɔ Aƒo Asa Na Gbɔdɔnuwɔnawo Kpɔkpɔ Kple Nu Si Tae | Sɔhɛwo\nGBE BUBU Abkhaz Afrikaans Albanian Amerika Tokunɔgbe Amharic Arabic Arabic (Lebanon) Armenian Azerbaijani Azerbaijani (Cyrillic) Bashkir Bislama Brazil Tokunɔgbe Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Fijian Finnish France Tokunɔgbe Franse Ga Georgian German Greek Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Igbo Iloko Indonesian Isoko Italian Japanese Kabuverdianu Kachin Kikongo Kikuyu Kinyarwanda Kirundi Korean Latvian Lingala Lithuanian Luganda Macedonian Malagasy Malay Malayalam Maltese Mambwe-Lungu Moore Myanmar Nepali Norwegian Oromo Ossetian Papiamento (Curaçao) Polish Portuguese Portuguese (Portugal) Quiche Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Tetun Dili Thai Tiv Tojolabal Tsonga Turkish Turkmen Twi Ukrainian Umbundu Urhobo Vietnamese Xhosa Yoruba Zulu\nKe Ne Melɔ̃a Gbɔdɔnuwɔnawo Kpɔkpɔ Ya Ðe?\nNu si tututu gbɔdɔnuwɔnawo kpɔkpɔ (alo porno) nye gɔme sese. Gbɔdɔnuwɔnawo kpɔkpɔ nye vlododo nane si Mawu wɔ be bubu nanɔ eŋu. Ne èse egɔme be aleae nyaa le la akpe ɖe ŋuwò ‘ nàlé fu vɔ̃. ’—Psalmo 97:10.\nBu emetsonuawo ŋu. Ame siwo wozãna le gbɔdɔnuwɔnawo wɔwɔ me ɖia gbɔ wo ɖokuiwo. Ekloa bubu le ekpɔla hã ŋu. Eya ta esɔ nyuie be Biblia gblɔ be: “ Nunyala kpɔa dzɔgbevɔ̃e, eye wòɣlaa eɖokui. ”—Lododowo 22:3.\nÐo tame kplikpaa. Nuteƒewɔla Hiob gblɔ be: “ Mebla nu kple nye ŋku, eye aleke lawɔ malé ŋku ɖe ɖetugbi ŋu? ” (Hiob 31:1) Nu siwo nàte ŋu aɖo tame kplikpaa be yeawɔ la dometɔ aɖewoe nye esiwo gbɔna:\nNyemazã Internet ne nye ɖeka meli o.\nMatsi gbɔdɔnuwɔnawo ŋuti nyatakakadzraɖoƒe ɖe sia ɖe si aʋu le vo me la enumake.\nNe megaɖe ŋu ɖi kpɔ gbɔdɔnuwɔnawo ake la, magblɔe na xɔ̃nye kpɔnuteƒe aɖe.\nGbɔdɔnuwɔnawo kpɔkpɔ kpɔa ŋusẽ ɖe ame dzi vivivi, zi ale si ame yi edzi le ekpɔm la, zi nenemae asiɖeɖe le eŋu sesẽna nɛ\nDo gbe ɖa tso eŋu. Hakpalaa do gbe ɖa na Yehowa Mawu be: “ Ðe nye ŋku ɖa le nu dzodzrowo kpɔkpɔ ŋu. ” (Psalmo 119:37) Mawu di be nàkpɔ dzidzedze, eye ne èdo gbe ɖa nɛ la, ado ŋusẽ wò nàwɔ nu dzɔdzɔe!—Filipitɔwo 4:13.\nƑo nu tso eŋu na ame aɖe. Wò dzimenyawo gbɔgblɔ na ame aɖe si dzi nèka ɖo nye afɔɖeɖe vevi si akpe ɖe ŋuwò nàdzudzɔ numame gbegblẽ ma!—Lododowo 17:17.\nÐo ŋku nya sia dzi: Ɣesiaɣi si nète ŋu ƒo asa na gbɔdɔnuwɔnawo kpɔkpɔ la, èɖu aʋa gã aɖe dzi. Gblɔ aʋadziɖuɖu ma ŋu nya na Yehowa Mawu, eye nàda akpe nɛ ɖe ale si wòdo ŋusẽ wò la ta. Ne èƒo asa na gbɔdɔnuwɔnawo kpɔkpɔ la, àdo dzidzɔ na eƒe dzi!—Lododowo 27:11.\nSɔhɛwo Biana Be Sɔhɛwo\nNu ka mee gbɔdɔdɔnuwɔnawo kpɔkpɔ kple sigaret-nono sɔ le?\nƉoe Ɖe Amewo Ɖoe Ɖe Amewo Ke Ne Melɔ̃a Gbɔdɔnuwɔnawo Kpɔkpɔ Ya Ðe?


GBE BUBU Amharic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Dutch Eŋlisi Eʋegbe Ga German Haitian Creole Hiligaynon Hungarian Igbo Italian Kazakh Korean Latvian Lithuanian Malagasy Myanmar Ossetian Polish Portuguese Quechua (Bolivia) Rarotongan Romanian Sepedi Setswana Silozi Slovak Slovenian Sranantongo Swahili Tsonga Turkish Ukrainian\nAME ka ŋue womewɔ nu ɖo wògbã dzi nɛ kpɔ o? Wogbã dzi na mía Fofo si le dziƒo, Yehowa Mawu, gɔ̃ hã kpɔ. Le kpɔɖeŋu me, eɖe Israel viwo tso kluvinyenye me le Egipte, eye wòyra wo geɖe. Ke hã, Biblia gblɔ be: “Wole Mawu tetekpɔ dzi ɖaa, eye wodo dziku na Israel ƒe kɔkɔetɔ la.” (Psalmo 78:41) Togbɔ be enɔ nenema hã la, Yehowa kpɔtɔ nye “Mawu dzidzɔtɔ” ɣeawokatãɣi.—1 Timoteo 1:11.\nLe nyateƒe me la, nu gbogbo aɖewo ŋutɔ li siwo hea dzigbãnyawo vanae. Aleke míawɔ be nu siawo nagana míado kpo dzidzɔkpɔkpɔ o? Nu kae míate ŋu asrɔ̃ tso ale si Yehowa Mawu wɔ nu le ɣeyiɣi siwo me wogbã dzi nɛ la me?\nNu Siwo Gbãa Dzi Na Ame\nMawu ƒe Nya la gblɔ be “azãgbe kple nuɖiɖeame” li na mí katã. (Nyagblɔla 9:11) Afɔku, dɔléle, alo nu vlo wɔwɔ ɖe mía ŋu gɔ̃ hã ate ŋu anye nuɖiɖeame, siwo ate ŋu agbã dzi na mí. Biblia gblɔ hã be: “Lala vivivo ɖe wòdoa veve na dzi.” (Lododowo 13:12) Ne míele mɔ kpɔm na nu nyui aɖe vevie la, dzi dzɔa mí ŋutɔ, gake ne meva eme kaba o la, ate ŋu ate ɖe mía dzi vevie. Le kpɔɖeŋu me, Duncan, * si di vevie be yeanye dutanyanyuigblɔla ɖaa la va kpɔe le eƒe dutanyanyuigbɔgblɔdɔa wɔwɔ hena ƒe geɖe megbe be ehiã be ye kple ye srɔ̃ yewoatrɔ ayi aƒe. Egblɔ be: “Emae nye zi gbãtɔ si metɔtɔ le agbe me wu. Taɖodzinu aɖeke meganɔ asinye o. Nu bubu aɖeke wɔwɔ megadze nu vevii nam o.” Vevesese si dzigbãnyawo hena vanae la ate ŋu anɔ anyi ɣeyiɣi didi aɖe ŋutɔ abe ale si wònɔ le Claire gome ene. Eɖe nu me be: “Ɣleti adre ƒe fu si nɔ ƒonye la ge. Ƒe gbogbo aɖewoe nye esia nu sia dzɔ, gake egbegbe gɔ̃ hã ne mekpɔ ɖevi aɖe wòle dɔdeasi aɖe wɔm le kplɔ̃ta le hamea me la, megblɔna na ɖokuinye be, ‘Ao, anye ne aleae vinyea anɔ fifia hafi.’”\nNu ate ŋu ate ɖe dziwò hã ŋutɔ ne ame aɖe wɔ nu wòɖe dzi le ƒowò, abe ne wò zɔzɔ do ŋgɔ na srɔ̃ɖeɖe mekpɔ dzidzedze o, ne wò srɔ̃ɖeɖe me gblẽ, ne viwò aɖe dze aglã, ne wò zɔhɛ aɖe meɖi anukware na wò o, alo ne xɔ̃wò aɖe meɖe ŋudzedzekpɔkpɔ fia wò o ene. Esi wònye amegbetɔ aɖeke mede blibo o, eye míele ɣeyiɣi sesẽwo me tom ta la, nu siwo ate ŋu agbã dzi na mí la mele xexlẽ me o.\nMía ŋutɔwo míaƒe kpododonuwo gɔ̃ hã ate ŋu agbã dzi na mí. Le kpɔɖeŋu me, ne míete ŋu ɖu dzi le dodokpɔ aɖe me o, ne dɔwɔɖui aɖe mete ŋu su mía si o, alo ne míete ŋu na míaƒe nu lé dzi na ame aɖe si ƒe nu lé dzi na mí o la, míate ŋu ase le mía ɖokui me be míele bo aɖeke nu o. Eye ne míaƒe ame vevi aɖe dzudzɔ mawusubɔsubɔ la, ate ŋu agbã dzi na mí ŋutɔ. Mary gblɔ be: “Edze be vinye nyɔnuvia nɔ vevie dom nu le mawusubɔsubɔ me. Mese le ɖokuinye me be enɔ nye kpɔɖeŋu nyuiwo srɔ̃m. Gake esime wòva dzudzɔ Yehowa Mawu subɔsubɔ hegbe nu le dzidzenu siwo nu míaƒe ƒomea nɔa agbe ɖo gbɔ la, mese le ɖokuinye me be nye agbagbadzedzewo zu dzodzro kura. Nu bubu siwo me mekpɔ dzidzedze le le agbe me la dometɔ aɖeke mete ŋu na nye dzi dze eme o. Dzi ɖe le ƒonye ale gbegbe.”\nAleke míawɔ anɔ te ɖe nudzɔdzɔ gbãdziname siawo nu? Bene míaɖo biabia sia ŋu la, na míadzro ale si Yehowa wɔ nu le ɣeyiɣi siwo me wogbã dzi nɛ la me kpɔ.\nÐe Afɔ Siwo Ana Wò Dzi Nadze Eme\nTogbɔ be Yehowa Mawu na nu sia nu si mía dzila gbãtɔawo hiã la wo hã la, womeɖe ŋudzedzekpɔkpɔ fiae o, eye wodze aglã. (Mose Ƒe Agbalẽ Gbãtɔa ta 2 kple 3 lia) Emegbe wo vi Kain te nɔnɔme gbegblẽ aɖewo ɖeɖe fia. Kain ŋe aɖaba ƒu Yehowa ƒe nuxlɔ̃ame dzi hewu ye ŋutɔ nɔvia. (1 Mose 4:1-8) Àte ŋu akpɔ ale si gbegbe wòagbã dzi na Yehowae la le susu mea?\nNu ka tae dzigbãnya mawo mena Mawu do kpo dzidzɔkpɔkpɔ o? Elabena eƒe tameɖoɖoe nye be yeana amegbetɔ deblibowo nava yɔ anyigba la dzi, eye wòkpɔtɔ le afɔ vevi siwo ana tameɖoɖo ma nava eme la ɖem. (Yohanes 5:17) Esia tae wòwɔ ɖoɖo ɖe tafevɔsa la kple Mawufiaɖuƒea ŋu ɖo. (Mateo 6:9, 10; Romatɔwo 5:18, 19) Yehowa Mawu metsɔ susu ɖo kuxia dzi o, ke boŋ egbɔkpɔnua ŋue wòtrɔ ɖo.\nMawu ƒe Nya la de dzi ƒo na mí be míatsɔ míaƒe susu aɖo nu siwo míate ŋu awɔ fifia dzi tsɔ wu be míanɔ nu siwo me míekpɔ dzidzedze le o alo nu si míawɔ le nɔnɔme aɖe me hafi la ŋu bum. Egblɔ be: “Mlɔeba la, nɔviwo, nu siwo katã nye nyateƒe, nu siwo katã ŋu wòhiã be woabu vevie, nu siwo katã le dzɔdzɔe, nu siwo katã le dzadzɛ, nu siwo katã dze na lɔlɔ̃, nu siwo katã ŋu woƒoa nu nyui le, ne nɔnɔme nyui aɖe li, eye ne nane li si dze kafukafu la, minɔ nu siawo ŋu bum.”—Filipitɔwo 4:8.\nDzigbãnyawo Ŋuti Nukpɔsusu Si Sɔ\nNuwo ate ŋu adzɔ siwo atrɔ míaƒe agbenɔnɔ keŋkeŋ. Le kpɔɖeŋu me, ate ŋu adzɔ be gbe ɖeka kple eƒe zãdodo la, dɔwɔɖui megale mía si o, mía srɔ̃ megava li o, alo mɔnukpɔkpɔ siwo su mía si tsã la ge le mía si. Ðewohĩ míegale lãmesẽ nyui me o, míebu míaƒe aƒe, alo xɔlɔ̃wo gblẽ mí ɖi. Aleke míawɔ ate ŋu anɔ te ɖe tɔtrɔ kpakpa mawo nu?\nAme aɖewo kpɔe be nu siwo le vevie wu tsɔtsɔ ɖo nɔƒe gbãtɔ kpe ɖe yewo ŋu. Duncan, si ŋu míeƒo nu tso va yi la gblɔ be: “Esi mía kple srɔ̃nye míekpɔe dze sii be míagate ŋu atrɔ ayi míaƒe dutanyanyuigbɔgblɔdɔa dzi o la, ete ɖe mía dzi vevie ŋutɔ. Mlɔeba, míeva trɔ míaƒe susu ɖe nu vevi eve ŋu: Danye dzi kpɔkpɔ kple ne anya wɔ la, míayi edzi anɔ míaƒe ɣeyiɣiawo katã zãm le mawusubɔsubɔdɔwo wɔwɔ me. Ne nyametsotso aɖewo wɔwɔ dze ŋgɔ mí la, míedea ŋugble le ale si woakpɔ ŋusẽ ɖe nu vevi siawo dzii ŋu. Esia na nɔnɔmea ka ɖe eme na mí.”\nLe mía dometɔ geɖe gome la, nu si míewɔna zi geɖe ne dzigbãnyawo do mo ɖa ye nye be míebua nu siwo wogblẽ le mía ŋu la ŋu fũu akpa. Le kpɔɖeŋu me, ɖewohĩ míekpɔ dzidzedze le agbagba si míedze be míahe mía vi, alo be dɔ aɖe nasu mía si, alo míaɖe gbeƒã nya nyuia le duta, abe ale si míedii hafi ene, me o. Esia ta ɖewohĩ míase le mía ɖokui me be míedo kpo nu. Ke hã, ale si ko dzigbãnya siwo do mo ɖa le amegbetɔƒomea ƒe ŋutinya ƒe gɔmedzedze mefia be Mawu do kpo nu o la, nenema kee ne míawo hã míaƒe agbagbadzedzewo mekpɔ dzidzedze le gɔmedzedzea me o la, esia mefia be míedo kpo nu o.—5 Mose 32:4, 5.\nEle bɔbɔe be míado dziku vevie ne amewo wɔ nu ɖe mía ŋu wògbã dzi na mí. Yehowa mewɔa nu nenema o. Esime Fia David wɔ ahasi eye emegbe wòna wowu nyɔnua srɔ̃ la, Yehowa do dziku ɖe eŋu. Ke hã, esi Yehowa kpɔe be David trɔ dzi me vavã la, eyi edzi zã eyama le mɔ vovovowo nu. Nenema kee Fia Yosafat wɔnuteƒe la hã wɔ vodada esime wòɖabla nu kple Mawu ƒe futɔwo. Yehowa ƒe nyagblɔɖila gblɔ nɛ be: “Le esia ta Yehowa ƒe dɔmedzoe va dziwò ɖo. Ke wokpɔ nyuiwɔwɔ aɖewo le ŋuwò.” (2 Kronika 19:2, 3) Yehowa kpɔe dze sii be vodada ɖeka sia mewɔe be Yosafat trɔ ɖa le ye yome keŋkeŋ o. Nenema kee míawo hã míate ŋu akpɔ míaƒe xɔlɔ̃kadodowo ta ne míewɔa nu wògbɔa eme ne mía xɔlɔ̃wo da vo ɖe mía ŋu o. Nɔnɔme nyui geɖewo aganɔ mía xɔlɔ̃ siwo wɔ nu wògbã dzi na mí la si kokoko.—Kolosetɔwo 3:13.\nMíate ŋu abu dzigbãnyawo be wonye nudzɔdzɔ siwo me wòhiã be míato le agbe me hafi aɖo dzidzedzekpɔkpɔ vavãtɔ gbɔ. Ate ŋu adzɔ be míado dziku ɖe mía ɖokui ŋu ne míewɔ nu vɔ̃. Ke hã, ne míeɖoe kplikpaa wɔ afɔɖeɖe siwo hiã heyi edzi do vevie nu la, míaƒe dzi adze eme. Esime Fia David do dziku ɖe eɖokui ŋu hese veve vevie la, eŋlɔ bena: ‘Nye ŋeŋe atraɖii na nye ƒuwo nyunyɔ. Mlɔeba meɖe nye nu vɔ̃wo fia wò, Yehowa; tete nètsɔ nye nu vɔ̃ ƒe vodadawo kem.’ (Psalmo 32:3-5) Ne míede dzesii be míete ŋu wɔ nu si Mawu di tso mía si o la, ele be míado gbe ɖa abia Mawu ƒe tsɔtsɔke eye míatrɔ míaƒe agbenɔnɔ, eye tso ema dzi la, míaɖoe kplikpaa be míawɔ eƒe aɖaŋuɖoɖowo dzi pɛpɛpɛ.—1 Yohanes 2:1, 2.\nDzra Ðo Fifia Ðe Dzigbãnyawo Ŋu\nÐikeke mele eme o be nanewo ava gbã dzi na mía dometɔ aɖewo godoo le etsɔ me. Nu kae míate ŋu awɔ atsɔ adzra ɖo ɖe wo ŋu? Bruno, si nye Kristotɔ hena ɣeyiɣi didi aɖe eye wòto nudzɔdzɔ aɖe si gbã dzi nɛ vevie me, si kpɔ ŋusẽ ɖe eƒe agbenɔnɔ dzi la gblɔ nya nyui aɖe. Egblɔ be: “Le gonye me la, nu vevi si kpe ɖe ŋunye mete ŋu nɔ te ɖe dzigbãnyawo nue nye be meyi edzi nɔ nu si mewɔna xoxo, si doa ŋusẽm le gbɔgbɔ me la wɔm. Menya nu si tae Mawu ɖe mɔ xexe vɔ̃ɖi sia gakpɔtɔ li ɖo. Mezã ƒe geɖe dze agbagba vevie na ƒomedodo kplikplikpli va le mía kple Yehowa dome. Mekpɔa dzidzɔ ŋutɔ be mete ŋu wɔ nu sia. Akɔfafa si mekpɔna le nyanya be eli kplim me la kpe ɖe ŋunye mete ŋu do dzi le nuteɖeamedzi si me meto me.”\nNe míele ŋugble dem le etsɔ si gbɔna ŋu la, míate ŋu aka ɖe nu ɖeka aɖe dzi: Togbɔ be ate ŋu adzɔ be míado dziku ɖe mía ɖokui ŋu alo ame aɖewo awɔ nu wòagbã dzi na mí hã la, Mawu ya magbã dzi na mí gbeɖe o. Le nyateƒe me la, Mawu gblɔ be yeƒe ŋkɔ, Yehowa, gɔmee nye “Mava nye ame si mava nye.” (2 Mose 3:14) Esia na kakaɖedzi mí be ava zu nu sia nu si le vevie bene wòawɔ eƒe ŋugbedodowo dzi. Edo ŋugbe be yeƒe lɔlɔ̃nu ava eme “le dziƒo, kple anyigba dzi hã” to yeƒe Fiaɖuƒea dzi. Esia tae apostolo Paulo ŋlɔ bena: “Meka ɖe edzi bliboe be, ku alo agbe alo mawudɔlawo alo dziɖuɖuwo . . . alo nuwɔwɔ bubu aɖeke, mate ŋu ama mí ɖa tso Mawu ƒe lɔlɔ̃, si le Kristo Yesu, mía Aƒetɔ, me la gbɔ o.”—Mateo 6:10; Romatɔwo 8:38, 39.\nMíate ŋu akpɔ mɔ na ŋugbe si Mawu do to eƒe nyagblɔɖila Yesaya dzi la me vava kakaɖedzitɔe; egblɔ be: “Kpɔ ɖa, mawɔ dziƒo yeye kple anyigba yeye, eye womagaɖo ŋku tsãtɔwo dzi, alo woava ame ƒe ta me o.” (Yesaya 65:17) Mɔkpɔkpɔ dodzidzɔname kae nye esi be ɣeyiɣi aɖe li gbɔna si me ame aɖeke magawɔ nu wòagbã dzi na mí o!\n^ mm. 5 Míetrɔ ŋkɔ aɖewo\nNe míaƒe agbagbadzedzewo mekpɔ dzidzedze le gɔmedzedzea me o la, esia mefia be míedo kpo nu o\nMawu ƒe Nya la de dzi ƒo na mí be míatsɔ míaƒe susu aɖo nu siwo míate ŋu awɔ fifia dzi tsɔ wu be míanɔ nu siwo me míekpɔ dzidzedze le o la ŋu bum\nMawu gakpɔtɔ kpɔa dzidzɔ togbɔ be amegbetɔwo do kpo nu gɔ̃ hã, elabena eƒe tameɖoɖoa ava eme godoo\nMawu subɔsubɔ tsɔtsɔ ɖo nɔƒe gbãtɔ le agbe me kpena ɖe ame ŋu wònɔa te ɖe dzigbãnyawo nu


Hiob 29 | Biblia Le Internet Dzi | Xexe Yeye Gɔmeɖeɖe\nHiob ɖo ŋku dzidzɔŋkeke siwo do ŋgɔ na eƒe fukpekpewo dzi (1-25)\nWodea bubu eŋu le dugbo la nu (7-10)\nEƒe agbe dzɔdzɔe si wònɔ tsã (11-17)\nAme sia ame sea eƒe aɖaŋuɖoɖo (21-23)\n29 Eye Hiob gayi eƒe nyawo* dzi be: 2 “Oo, ɖe wòanɔ nam abe ale si wònɔ le dzinu tsãtɔwo me ene,Abe ŋkeke siwo me Mawu nɔ tanye kpɔm ene; 3 Esime wòna eƒe akaɖi klẽ ɖe nye ta dzi,Eye eƒe kekeli kplɔam to viviti me;+ 4 Esime menɔ ame me,* ŋusẽ nɔ ŋunye,Esime menɔ ƒomedodo me kple Mawu le nye agbadɔ me;+ 5 Esime Ŋusẽkatãtɔ la gale gbɔnye,Esime vinyewo* katã ƒo xlãm! 6 Esime nye afɔtoƒewo nyea notsi kpekẽ ɖeɖe sɔŋ,Eye agakpe dudua ami kɔna ɖi nam bɔbɔbɔ;+ 7 Esime medona yia dua ƒe agbo nu+Hebɔbɔna nɔa anyi ɖe zikpui dzi gli le ablɔ me ɖe,+ 8 Ne ɖekakpuiwo kpɔm la, wotena yia adzɔge,*Eye ame tsitsiwo ke hã tsona ɖe tsitrenu.+ 9 Amegãwo tsoa woƒe nyawo dzi;Eye woɖoa asi nu. 10 Gbɔgblɔ buna ɖe ame ŋkutawo;Eye woƒe aɖe léna ɖe aŋɔme na wo. 11 Ame sia ame si se nye nyawo la kafuam,Eye ame siwo kpɔm la ƒoa nu nyui tso ŋunye. 12 Elabena mexɔna na ame dahe si le ɣli dom,+Tsyɔ̃evi kple ame si xɔnametɔ aɖeke meli na o la.+ 13 Ame si ɖo kudo nu la ƒe yayra nɔa dzinye,+Eye menaa ahosi ƒe dzi kpɔa dzidzɔ.+ 14 Metaa dzɔdzɔenyenye abe avɔ ene;Eye nye nu dzɔdzɔe wɔwɔ le abe awu ʋlaya kple tablanu ene. 15 Ŋku menye na ŋkuagbãtɔEye afɔ menye na bunɔ. 16 Fofo menye na ame dahewo;+Medoa ame manyamanya ƒe ʋɔnunya gɔme.+ 17 Mefea glã na nu gbegblẽ wɔla la+Eye meɖea nu si dzi wòkpe aɖu ɖo la le aɖutɛ me nɛ. 18 Megblɔna be, ‘Nye ŋutɔ nye aƒe mee maku le,*+Eye nye ŋkekewo asɔ gbɔ abe kekui ene. 19 Maɖe kè wòade tsi gbɔ,Eye zãmu adza ɖe nye alɔwo dzi zã bliboa. 20 Nye bubu anɔ yeye zum ɣesiaɣi,Eye manɔ aŋutrɔ si le asinye me la dada dzi.’ 21 Amewo ɖoa tom hekpɔa asinye nu,Eye wozia ɖoɖoe sea nye aɖaŋuɖoɖo.+ 22 Ne meƒo nu vɔ la, nya aɖeke meganɔa wo si woagblɔ o;Eye nye nyawo gena ɖe woƒe towo me bɔlɔɔ.* 23 Wolalaam abe ale si wolalaa tsidzadza ene;Eye wokea woƒe nu baa abe adatsie wokee na ene.+ 24 Ne meko alɔgbɔnu na wo la, womexɔnɛ sena o;Ale si mekɔa mo ɖe wo la nana dzi ɖoa wo ƒo.* 25 Nyee fiaa mɔ wo abe woƒe tatɔ ene,Menɔ abe fia ene le eƒe aʋakɔwo dome,+Abe ame si faa akɔ na konyifalawo ene.+\n^ Egɔmeɖeɖe tẽe, “lododoa.”\n^ Egɔmeɖeɖe tẽe, “menɔ nye ɖekakpuiŋkekewo me.”\n^ Alo, “nye subɔviwo.”\n^ Egɔmeɖeɖe tẽe, “wobèna.”\n^ Egɔmeɖeɖe tẽe, “nye atɔ mee maku le.”\n^ Egɔmeɖeɖe tẽe, “nye nyawo nyɔ́na ɖe wo dzi miɔɔ.”\n^ Agate ŋu afia, “Womenana nye mokɔkɔ ɖe ame ŋu nu tsina o.”


áƒžáƒ˜áƒ áƒ“áƒáƒžáƒ˜áƒ áƒ˜ áƒ£áƒªáƒ®áƒáƒ£áƒ áƒ˜ áƒ˜áƒœáƒ•áƒ”áƒ¡áƒ¢áƒ˜áƒªáƒ˜áƒ”áƒ‘áƒ˜ 2009 áƒ¬áƒ”áƒšáƒ¡ 759 áƒ›áƒ˜áƒšáƒ˜áƒáƒœ áƒáƒ¨áƒ¨ áƒ“áƒáƒšáƒáƒ áƒáƒ›áƒ“áƒ” áƒ¨áƒ”áƒ›áƒªáƒ˜áƒ áƒ“áƒ\náƒ¡áƒ˜áƒ•áƒ˜áƒš áƒ¯áƒáƒ áƒ¯áƒ˜áƒ, áƒ—áƒ‘áƒ˜áƒšáƒ˜áƒ¡áƒ˜ / 16 Mar.'10 / 16:37\náƒ¡áƒáƒ¥áƒáƒ áƒ—áƒ•áƒ”áƒšáƒáƒ¨áƒ˜ áƒ’áƒáƒœáƒ®áƒáƒ áƒªáƒ˜áƒ”áƒšáƒ”áƒ‘áƒ£áƒšáƒ˜ áƒžáƒ˜áƒ áƒ“áƒáƒžáƒ˜áƒ áƒ˜ áƒ£áƒªáƒ®áƒáƒ£áƒ áƒ˜ áƒ˜áƒœáƒ•áƒ”áƒ¡áƒ¢áƒ˜áƒªáƒ˜áƒ”áƒ‘áƒ˜áƒ¡ áƒ›áƒáƒªáƒ£áƒšáƒáƒ‘áƒáƒ› 2009 áƒ¬áƒ”áƒšáƒ¡ 759.1 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜ áƒ¨áƒ”áƒáƒ“áƒ’áƒ˜áƒœáƒ. 2008 áƒ¬áƒ”áƒšáƒ¡ áƒ”áƒ¡ áƒ›áƒáƒ©áƒ•áƒ”áƒœáƒ”áƒ‘áƒ”áƒšáƒ˜ 1.56 áƒ›áƒ˜áƒšáƒ˜áƒáƒ áƒ“áƒ˜ áƒáƒ¨áƒ¨ áƒ“áƒáƒšáƒáƒ áƒ˜ áƒ˜áƒ§áƒ, áƒ’áƒáƒœáƒáƒªáƒ®áƒáƒ“áƒ ”áƒ¡áƒáƒ¥áƒ¡áƒ¢áƒáƒ¢áƒ›áƒ” 16 áƒ›áƒáƒ áƒ¢áƒ¡.\n”áƒ¡áƒáƒ¥áƒ¡áƒ¢áƒáƒ¢áƒ˜áƒ¡” áƒ˜áƒœáƒ¤áƒáƒ áƒ›áƒáƒªáƒ˜áƒ˜áƒ—, áƒ”áƒ¡ áƒ¬áƒ˜áƒœáƒáƒ¡áƒ¬áƒáƒ áƒ˜ áƒ›áƒáƒœáƒáƒªáƒ”áƒ›áƒ”áƒ‘áƒ˜áƒ.\náƒ›áƒ—áƒšáƒ˜áƒáƒœáƒ˜ áƒžáƒ˜áƒ áƒ“áƒáƒžáƒ˜áƒ áƒ˜ áƒ£áƒªáƒ®áƒáƒ£áƒ áƒ˜ áƒ˜áƒœáƒ•áƒ”áƒ¡áƒ¢áƒ˜áƒªáƒ˜áƒ”áƒ‘áƒ˜áƒ¡ 44.5% áƒáƒ áƒáƒ‘áƒ”áƒ—áƒ˜áƒ¡ áƒ’áƒáƒ”áƒ áƒ—áƒ˜áƒáƒœáƒ”áƒ‘áƒ£áƒš áƒ¡áƒáƒáƒ›áƒ˜áƒ áƒáƒ”áƒ‘áƒ–áƒ” áƒ“áƒ áƒ”áƒ’áƒ•áƒ˜áƒžáƒ¢áƒ”áƒ–áƒ” áƒ›áƒáƒ“áƒ˜áƒ¡ - 169.8 áƒ›áƒ˜áƒšáƒ˜áƒáƒœáƒ˜ áƒ“áƒ 167.5 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜, áƒ¨áƒ”áƒ¡áƒáƒ‘áƒáƒ›áƒ˜áƒ¡áƒáƒ“.\náƒ›áƒ”áƒ¡áƒáƒ›áƒ” áƒáƒ“áƒ’áƒ˜áƒšáƒ˜ áƒœáƒ˜áƒ“áƒ”áƒ áƒšáƒáƒœáƒ“áƒ”áƒ‘áƒ¡ áƒ£áƒ™áƒáƒ•áƒ˜áƒ 105.7 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜áƒ—; áƒ›áƒáƒ¡ áƒ›áƒáƒ¡áƒ“áƒ”áƒ•áƒ¡ áƒ—áƒ£áƒ áƒ¥áƒ”áƒ—áƒ˜ - 89.5 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜áƒ—; áƒžáƒáƒœáƒáƒ›áƒ - 73.4 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜áƒ— áƒ“áƒ áƒ’áƒáƒ”áƒ áƒ—áƒ˜áƒáƒœáƒ”áƒ‘áƒ£áƒšáƒ˜ áƒ¡áƒáƒ›áƒ”áƒ¤áƒ - 63.5 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜áƒ—.\náƒ§áƒ•áƒ”áƒšáƒáƒ–áƒ” áƒ›áƒ”áƒ¢áƒ˜ áƒžáƒ˜áƒ áƒ“áƒáƒžáƒ˜áƒ áƒ˜ áƒ£áƒªáƒ®áƒáƒ£áƒ áƒ˜ áƒ˜áƒœáƒ•áƒ”áƒ¡áƒ¢áƒ˜áƒªáƒ˜áƒ”áƒ‘áƒ˜ áƒ¡áƒáƒ›áƒ áƒ”áƒ¬áƒ•áƒ”áƒšáƒ áƒ¡áƒ”áƒ¥áƒ¢áƒáƒ áƒ›áƒ áƒ›áƒáƒ˜áƒ–áƒ˜áƒ“áƒ - 204.1 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜; áƒ¨áƒ”áƒ›áƒ“áƒ”áƒ’ áƒ›áƒáƒ“áƒ˜áƒ¡ áƒ¢áƒ áƒáƒœáƒ¡áƒžáƒáƒ áƒ¢áƒ˜áƒ¡ áƒ“áƒ áƒ™áƒáƒ›áƒ£áƒœáƒ˜áƒ™áƒáƒªáƒ˜áƒ”áƒ‘áƒ˜áƒ¡ áƒ¡áƒ¤áƒ”áƒ áƒ - 153.6 áƒáƒ¨áƒ¨ áƒ“áƒáƒšáƒáƒ áƒ˜; áƒ¡áƒáƒ¡áƒ¢áƒ£áƒ›áƒ áƒáƒ”áƒ‘áƒ˜ áƒ“áƒ áƒ áƒ”áƒ¡áƒ¢áƒáƒ áƒœáƒ”áƒ‘áƒ˜ - 134 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜; áƒ£áƒ«áƒ áƒáƒ•áƒ˜ áƒ¥áƒáƒœáƒ”áƒ‘áƒ - 132 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜; áƒ¡áƒáƒ›áƒ¨áƒ”áƒœáƒ”áƒ‘áƒšáƒ áƒ¡áƒ”áƒ¥áƒ¢áƒáƒ áƒ˜ - 79.7 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜; áƒ¡áƒáƒ‘áƒáƒœáƒ™áƒ áƒ¡áƒ”áƒ¥áƒ¢áƒáƒ áƒ˜ - 45.3 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜.\n2007 áƒ¬áƒ”áƒšáƒ¡ áƒžáƒ˜áƒ áƒ“áƒáƒžáƒ˜áƒ áƒ›áƒ áƒ£áƒªáƒ®áƒáƒ£áƒ áƒ›áƒ áƒ˜áƒœáƒ•áƒ”áƒ¡áƒ¢áƒ˜áƒªáƒ˜áƒ”áƒ‘áƒ›áƒ 2.014 áƒ›áƒ˜áƒšáƒ˜áƒáƒ áƒ“áƒ˜ áƒáƒ¨áƒ¨ áƒ“áƒáƒšáƒáƒ áƒ˜ áƒ¨áƒ”áƒáƒ“áƒ’áƒ˜áƒœáƒ; 2006 áƒ¬áƒ”áƒšáƒ¡ - 1.19 áƒ›áƒ˜áƒšáƒ˜áƒáƒ áƒ“áƒ˜, áƒ®áƒáƒšáƒ 2005 áƒ¬áƒ”áƒšáƒ¡ - 449.8 áƒ›áƒ˜áƒšáƒ˜áƒáƒœáƒ˜ áƒáƒ¨áƒ¨ áƒ“áƒáƒšáƒáƒ áƒ˜.


Psalmowo 147 - Holy Bible [Ewe Bible 1913] - (Psa 147)\nMikafu Yehowa, elabena kafukafuhadzidzi na mía Mawu la enye, eye wòvivina; kafukafu edzee.\nYehowa tsoa Yerusalem, eƒoa Israel ƒe amesiwo woka hlẽ la, nu ƒu;\nEya, amesi ɖo xexlẽme na dzinuviwo, eye wòyɔa wo katã ŋkɔ.\nMía Aƒetɔ la lolo, eƒe ŋusẽ tri akɔ, eye goléƒe mele eƒe nunya ŋu o.\nYehowa léa hiãtɔwo ɖe asi, ke ebɔbɔa ame vɔ̃ɖiwo vaseɖe anyigba ke.\nMixe akpedaha hena Yehowa, mitsɔ kasaŋkuwo ƒo ha na mía Mawu la;\neya, amesi tsa alilikpowo xea dziŋgɔli ŋku me, ewɔa tsidzadza hena anyigba, eye wònana gbe miena ɖe towo dzi.\nEya, amesi na nuɖuɖu lãwo kple akpaviãvi, siwo le xɔxlɔ̃m.\nMekpɔa dzidzɔ le sɔ ƒe ŋusẽ ŋu o, eye ŋutsu ƒe ate medzea eŋu o.\nAmesiwo vɔ̃a Yehowa la, ƒe nu dzea eŋu, amesiwo le eƒe amenuveve lalam.\nYerusalem, kafu Yehowa; Zion, ɖo wò Mawu ɖe dzi.\nElabena ewɔ wò agbo ƒe gametiwo sesĩe, eye wòyra viwòwo le mewò;\neya, amesi na wò liƒowo ŋu fa, eye wòtsɔ lu ʋaʋã ɖi ƒoe na wò.\nEya, amesi ɖo eƒe nya ɖe anyigba dzi, eye eƒe sedede ɖi ɖu;\neya, amesi naa sno abe ɖetifu ene, eye wòwua míãtsi babla abe dzowo ene;\neya, amesi tsɔa eƒe tsi babla dana kɔkɔkɔe; ameka anɔ te ɖe eƒe vuvɔ nu?\nEɖo eƒe nya ɖa, eye wòna wolólo, ena eƒe ya ƒo, eye tsia sina lalala.\nEɖe eƒe nya fia Yakob, eƒe ɖoɖowo kple kɔnuwo fia Israel.\nEmewɔ alea na dukɔa ɖeke o, eye womenya eƒe kɔnuwo o. Mikafu Yehowa!


Nu Kae Mawɔ Ne Amewo Le Nye Nya Gblɔm? | Sɔhɛwo Biana Be\nGBE BUBU Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Brazil Tokunɔgbe Bulgarian Cambodian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Estonian Eŋlisi Eʋegbe Fijian Finnish Franse Ga Georgian German Greek Haitian Creole Hebrew Hiligaynon Hindi Hindi (Roman) Hungarian Iban Icelandic Iloko Indonesian Italian Japanese Kachin Kinyarwanda Kirghiz Kirundi Korean Lithuanian Macedonian Malagasy Malay Malayalam Maltese Myanmar Norwegian Nzema Ossetian Polish Portuguese Portuguese (Portugal) Punjabi Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sunda Swahili Swedish Tagalog Tatar Telugu Tetun Dili Thai Tsonga Turkish Turkmen Ukrainian Umbundu Vietnamese Xhosa Zulu\nAmeŋunyagbɔgblɔ ŋuti dodokpɔ\nNu si tae wòvena\nNya vɔ̃—màte ŋu axe mɔ ɖe enu ɣesiaɣi o\nDzidzɔnya—mele be esia naɖe dzi le ƒowò o\nÈse be xɔ̃wò aɖe le wò nya gblɔm na amewo. Ðe wòle bɔbɔe na wò be nàŋe aɖaba ƒu edzia?\nManya wɔ o\nÈse be xɔ̃wò aɖe le wò nya gblɔm na amewo. Ðe wòle bɔbɔe na wò be nàte ɖe xɔ̃wòa ŋu tufafatɔe míaƒo nu tso kuxia ŋua?\nÈse be xɔ̃wò aɖe le wò nya gblɔm na amewo. Wò hã ènya eƒe nya ɣaɣla aɖe, gake nya ma aƒo ɖi eŋkɔ. Ðe wòle bɔbɔe na wò be nàƒo asa na wɔɖenuiwɔwɔa?\nNe èɖo biabia siawo dometɔ aɖe ŋu be “esesẽ ŋutɔ” alo “manya wɔ o” la, ekema nyati sia akpe ɖe ŋuwò nàkpɔ nu nyuitɔ siwo nàwɔ ne èse be wole yeƒe nya gblɔm.\nAmeŋunyagbɔgblɔ aɖewo vɔ̃ɖi. Le kpɔɖeŋu me, ne amea ɖoe koŋ be yeaƒo ɖi wò ŋkɔ. Gake ne menye ameŋunyagbɔgblɔ vɔ̃ɖie o hã la, evena vevietɔ nenye be míaƒe ame vevi aɖee gblɔ nya sia ɖe mía ŋu!—Psalmo 55:13-15.\n“Meva see be xɔ̃nye aɖe le gbɔgblɔm na amewo be nyemetsɔa ɖeke le eme na ame bubuwo o. Evem ŋutɔ! Nyemese nu si tae wògblɔ nya ma ɖo la gɔme o.”—Ashley.\nNyateƒenya: Ne wogblɔ nya manyomanyo ɖe ame ŋu la, evena ŋutɔ, eɖanye ame xɔlɔ̃ vevi alo ame bubu aɖee gblɔe o.\nSusu vovovo siwo ta wogblɔa amewo ƒe nya la dometɔ aɖewoe nye esi:\nÐetsɔleme vavã. Amegbetɔwo bɔa ha kple wo nɔewo. Eya ta esɔ be míaɖo dze kple mía nɔewo alo aƒo nu tso mía nɔewo ŋu. Biblia ŋutɔ hã de dzi ƒo na mí be ‘míaƒe ŋku nenɔ ame bubuwo ƒe nyonyo ŋu’ va se ɖe afi aɖe ya teti.—Filipitɔwo 2:4.\n“Amegbetɔwo ŋue mielɔ̃a dzeɖoɖo tsoe wu!”—Bianca.\n“Medina be manya nu siwo le edzi yim le amewo ƒe agbe me eye be maƒo nu tso eŋu na ame bubuwo. Nyemenya nu si tae o, gake ɖeko wòvivia nunye.”—Katie.\nModzakaɖeɖe. Ame aɖewo nɔ anyi le Biblia-ŋlɔɣiwo siwo “mezãa woƒe vovoɣiwo ɖe naneke ŋu tsɔ wu be woanɔ nya yeyewo gblɔm alo anɔ wo sem o.” (Dɔwɔwɔwo 17:21) Nenema ke ko wòle egbea hãe!\n“Ɣeaɖewoɣi ne nu wɔdɔɖeamedzi aɖeke medzɔ o la, woawo ŋutɔ wokpaa ɖe ale be woakpɔ nya aɖe si ŋu woaɖo dze le.”—Joanna.\nŊuʋaʋã. Biblia xlɔ̃ nu mí wòsɔ nyuie be míagatsɔ mía ɖokuiwo anɔ sɔsɔm kple ame bubuwo o. (Galatiatɔwo 6:4) Nublanuitɔe la, ne ame aɖewo kpɔ be ame bubuwo ƒe ŋutete wu yewo tɔ le nanewo me la, wonɔa wo ŋu gblẽm.\n“Zi geɖe la, ameŋugbegblẽ ɖea nane fiana tso ameŋugblẽlawo ŋutɔ ŋu. Eɖenɛ fiana zi geɖe be wole ŋu ʋãm ame siwo ŋu gblẽm wole la le dzi me. Wogblẽa amewo ŋu ale be woƒe dzi nadze eme eye woatsɔ ana kakaɖedzi wo ɖokuiwo be yewonyo wu ame siwo ŋu gblẽm yewole la.”—Phil.\nNyateƒenya: Godogodoa amewo agblɔ wo haviwo ŋu nya, eye woagblɔ wò hã tɔwò.\nEle eme be màte ŋu axe mɔ na amewo be womegagblɔ ye ŋu nya o, gake àte ŋu atia ale si nàwɔ nui. Ne èse be amewo le ye ŋu nya gblɔm la, àte ŋu awɔ nu eve ya teti.\nNU GBÃTƆ: Do tokui. Zi geɖe la, nu nyuitɔ si nàwɔ koe nye be nàdo tokui, vevietɔ ne enye nya maɖinyɛwo. Wɔ ɖe Biblia ƒe aɖaŋuɖoɖo sia dzi: “Wò gbɔgbɔ megayɔ ɖe dzikudodo ŋu o, elabena bometsilawo ƒe akɔtae dziku nɔna.”—Nyagblɔla 7:9\n“Afluiwo nɔ ɖiɖim be mele zɔzɔm kple ŋutsuvi aɖe! Eɖi kokoe ale gbegbe be ɖeko metsɔe na nukokoe.”—Elise.\n“Nu vevitɔ si xɔa aɖi le ameŋunyagbɔgblɔ sie nye ŋkɔ nyui ƒe amesinɔnɔ. Ne wole nya vɔ̃ gblɔm le ŋuwò na amewo gɔ̃ hã, esi amewo nyae be ènɔa agbe nyuie ta, ame ʋɛ aɖewo koe axɔ nya mawo dzi ase o. Nu nyui siwo wonya tso ŋuwò axɔ aɖi le ameŋunyagbɔgblɔ ma si.”—Allison.\nAɖaŋuɖoɖo: Ŋlɔ (1) nya si wògblɔ tso ŋuwò la ɖi, (2) ale si nèse le ɖokuiwò me la ɖi. Ne ènya ‘de ŋugble le wò dzi me’ vɔ ko la, anɔ bɔbɔe na wò be nàɖe susu ɖa le nya mawo dzi.—Psalmo 4:4, Eʋegbe Biblia ƒe 2010 tɔ.\nNU EVELIA: Yi ame si gblɔ nyaa na amewo la gbɔ nàbiae. Le go aɖewo me la, àse le ɖokuiwò me be nya si wogblɔ ɖe ye ŋu vɔ̃ɖi ale gbegbe be ehiã be yeayi aɖaƒo nu kple ame si gblɔ nyaa na amewo.\n“Ne èyi ɖabia nya ame si le ŋuwò gblẽm la, akpɔe dze sii be èse nya si gblɔm wòle tso ŋuwò la. Esia ate ŋu ana mɔnukpɔkpɔ mi miadzro nyaa me eye ate ŋu adzɔ gɔ̃ hã be miawu nya ma.”—Elise.\nHafi nàyi amea gbɔ la, bu Biblia ƒe mawunyakpukpui siawo ŋu eye nàdzro biabia siwo kpe ɖe wo ŋu la me.\n“Ne ame aɖe mekpɔ se nya, hafi ɖo eŋu o la, bometsitsi kple ŋukpe wònye nɛ.” (Lododowo 18:13) ‘Ðe mese susu si tae amea gblɔ nya ɖo la gɔme tsitotsitoa? Ðe wòate ŋu anye be ame si va gblɔ nam be wole ŋunye gblẽm la mese nya nyuie oa?’\n“Ele be ame sia ame naɖe abla le nusese me, nanɔ blewu le nuƒoƒo me, nanɔ blewu le dziku me.” (Yakobo 1:19) ‘Ðe wòsɔ be mayi ameŋunyagblɔla gbɔ le ɣeyiɣi sia mea? Ðe meka ɖe edzi be mebu nyaa ŋu nyuiea? Alo ɖe wòanyo be malala gbɔ ale be nye dziku nu nafa keŋkeŋ hafia?’\n“Nu sia nu si miedina be amewo nawɔ na mi la, ele be miawo hã miawɔ nenema ke na wo.” (Mateo 7:12) ‘Nenye nyee wɔ nua ɖe amea ŋu ɖee, aleke madi be wòagblɔe nam? Afi kae madi be wòagblɔ nya sia nam le? Nyagbe kawo tɔgbi zazãe aɖe vi wu, eye aleke magblɔe wòaɖe vi wu?\nAɖaŋuɖoɖo: Hafi nàyi ameŋunyagblɔlaa gbɔ la, ŋlɔ nya siwo nàdi be yeagblɔ nɛ la ɖi. Azɔ lala kwasiɖa ɖeka alo eve, gbugbɔ xlẽ nu siwo nèŋlɔ ɖi la, eye nàkpɔ ɖa be ɖe wòahiã be yeatrɔ nanewo le wo me hã. Gawu la, anyo be nàka nu si nèdi yeawɔ la ta na dziwòla alo xɔ̃wò kpɔnuteƒe aɖe ne wòaɖo aɖaŋu na wò.\nNyateƒenya: Abe ale si ko wòle le agbemenuwɔna geɖewo gome ene la, màte ŋu axe mɔ ɖe ameŋunyagbɔgblɔ nu keŋkeŋ o. Gake esia mefia be nàɖe mɔ wòakpɔ ŋusẽ ɖe dziwò o.\n“Ameŋunyagbɔgblɔ aɖewo nye nya maɖinyɛwo gake ɖewo ya nyea ŋkubiãnyawo. Nenye nya maɖinyae la, do tokui. Gake ne enye ŋkubiãnya—si aƒo ɖi wò ŋkɔ la—anyo be nàyi aɖabia ame si do nyaa ɖa.”—Brianna.\n“Ne amewo gblẽ ŋuwò la, mèganɔ wo ŋu nya gblɔm alo anɔ nya gbegblẽwo gblɔm le wo ŋu be yeatsɔ aɖo eteƒe na wo o. Ne èwɔ esia la, ekema nu si wò ŋutɔ nèlé fui lae nye ekem wɔm nèle.”—Olivia.\nAmeŋunyagbɔgblɔ—Nu Kae Mawɔ?\nƔesiaɣi si ameŋugbegblẽ ge ɖe dze si ɖom miele me la, wɔ nane tso eŋu!\nƉoe Ɖe Amewo Ɖoe Ɖe Amewo Nu Kae Mawɔ Ne Amewo Le Nye Nya Gblɔm?


Wodzi Yaa Asantewaa (1840 - Kele 7, 1921) le Besease le Asante nutome. Yaa Asantewaa ɖe aƒetɔ Nana Owusu Kwabena eye wodzi vinyɔnuvi ɖeka si nye Ama Seerwah Brekatu ko, Yaa Asantewaa nɔ Besease hetsi hafi ʋu yi Boankra be woakpɔ eƒe agblewo dzi eye woaga keke wo ɖe dzi ha.\nEsi Iŋlis-yevuwo le mamayɔvia, Afrane Kuma le ƒe 1896 me la Yaa Asantewaa ɖu dzi abe fianyɔnu kple Dufia ŋutsu. Yaa Asantewaa ho aʋa ɖe Inŋlisyevuwo ŋu le ƒe 1900 esi Mɔmefia Hodgson di vevie be yeaxɔ Asantefia ƒe sikazikpui. Ke nu bubu siwo na Asanteawo ho aʋa vevie sia wo enye a. adzɔga si Iŋlis dziɖuɖu ɖo be Asanteawo naxe b. Iŋlis yevuwo ƒe fiaga Prempe I ƒe aboyoɖeɖe d.Asanteawo dzi zizi be woawɔ mɔɖedɔ kple agbatsɔdɔ ɖ. Iŋlisiawo ƒe dzotɔtɔ du aɖewo le Kumasi gbɔ Hafi Yaa Asantewaa kple Asanteawo na ho aʋa la, Nyɔnufia Yaa Asantewaa kpe kple fiawo le Tedoxe 28lia le 1900 ƒe zatiƒe eye wonyi dzo . Aʋa sia tso dziku si wodo na Asanteawo to Hodgson ƒe biabia be woatsɔ Asanteawo ƒe fiazikpuiga si wofa sika la na Iŋlisiawo ta.\nYaa Asantewaa zu aʋafia eye woɖo Edweso abe tanɔƒe na eƒe aʋakɔ. Etia Akwasi Badu abe aʋaŋgɔgbea. Yaa Asantewaa ƒe aʋaɖaŋu aɖewo enye be woaɖo gli ɖe Kokofu mɔdodo dziabd akpoxɔnu ɖe yevuawo ƒe tuvɔwo ŋu. Wogblɔ ha be ede amatsi tɔxɛ si wowuna ɖe asrafowo dzi esi wɔe be tukpe melɔa wo bɔbɔe o. Yaa Asantewaa ŋutɔ kpe aʋa kple yevuawo gake mexɔ tukpe bi ɖeka gɔ ha o. Iŋlis yevuwo ƒe aʋalɔgo si aʋafia ST Hill, Lt. Aspinall, kple Major Manta-naro kplɔ la kpe aʋa kple Asanteawo le Anyɔnyɔ 30lia le ƒe 1900me. Esi yevuawo si Asanteawo la woga trɔ yi Kumasi. Esi yevuawo di vevie be ye woa le fia tsitretsilawo ta la, wona mɔnukpɔkpɔ fia siwo he wo ɖokuiwo ɖe go la be woakpɔ ablɔɖe tohe aɖeke manɔmee. Yevuawo na adzɔga pɔnde 600 be amesiame si ate ŋu le fia siwo ho aʋa dometɔ aɖe la akpɔ gome tso ga home sia me. Esia wɔe be wote ŋu le Asantefia gede siwo ho aʋa ɖe Iŋlisiawo ŋu la. Le Anyɔnyɔ 30lia la Asantewaa kpe aʋa vɔɖitɔ kple Iŋlisiawo esime Asanteawo bu ame alafa eve kple ewo sɔŋ esi me fia ade ha nɔ. Togbɔ be woɖu Asanteawo dzi le aʋa sia me ha la Yaa Asantewaa mena ta o. Ke boŋ esi yi Atwima heva do ɖe Tepa, ke le Tedoxe 3lia le ƒe 1901 me la ena ta. Iŋlisiawo ɖe aboyo Yaa Asantewaa hekplɔe yi ɖe Seychelles ƒukpo dzi . Wodze mɔzɔzɔa gɔme tso Elmina le Mai ƒe ŋkeke 25lia. Woɖo tɔdziʋu alo meli si woyɔna be 'Darkwa”. Meli sia ɖi go ɖe Sechelles le Yuni le ƒe akpe ɖeka alafa asieke (1901) me . Yaa Asantewaa nɔ ƒukpo sia dzi vaseɖe esi woku le Ɔktoba 18lia, 1921 dzi. Exɔ ƒe alafa ɖeka kple ɖeka (101) hafi ku Togbɔ be Yaa Asantewaa abe fia ho aʋa ɖe Iŋlisiawo ŋu be yeaʋli yeƒe dukɔ ta ha la ewɔ domedzadzraɖo dɔ ha. Edi vevie be Asanteawo nawɔ ɖeka kple Iŋlisiawo le tudada gbatɔ le Bari megbe hafi.\nWoɖee tso "https://ee.wikipedia.org/w/index.php?title=Yaa_Asantewaa&oldid=47790"\nWotrɔ axa sia susuea le 17:48, 28 Masa 2017.


Yohanes 9 | Biblia Le Internet Dzi | Xexe Yeye Gɔmeɖeɖe (1984)\n9 Ke esi wòtso eme va yina la, ekpɔ ŋutsu aɖe si wodzi ŋkuagbãtɔe. 2 Eye eƒe nusrɔ̃lawo biae be: “Rabi, ame kae wɔ nu vɔ̃, be wodzi ame sia ŋkuagbãtɔe, eya ŋutɔe loo alo edzilawo yea?” 3 Yesu ɖo eŋu be: “Menye ame sia alo edzilawo ye wɔ nu vɔ̃ o, ke boŋ be woaɖe Mawu ƒe dɔwɔwɔwo afia le eyama gome tae. 4 Ele na mí be míawɔ ame si dɔm ɖa la ƒe dɔwo esime ŋkeke li; zã le dodo ge, esime ame aɖeke mate ŋu awɔ dɔ o. 5 Zi ale si mele xexea me la, nyee nye xexea ƒe kekeli.” 6 Esi wògblɔ nya siawo vɔ la, eɖe ta ɖe anyigba, eye wòtsɔ ta la nya anyi, eye wòtsɔ anyi la sisi ɖe ŋutsua ƒe ŋkuwo dzi, 7 eye wògblɔ nɛ be: “Heyi nàle tsi le Siloa ta la me” (woɖea Siloa gɔme be ‘Wodɔe ɖa’). Eya ta eyi, eye wòle tsi, eye wònɔ nu kpɔm hafi trɔ gbɔ. 8 Eya ta eƒe aƒelikawo kple ame siwo kpɔnɛ tsã be nubiala wònye la te gbɔgblɔ be: “Alo menye ame siae bɔbɔ nɔa anyi nɔa nu biam oa?” 9 Ame aɖewo nɔ gbɔgblɔm be: “Eyae.” Bubuwo nɔ gbɔgblɔm be: “Kpao, amee ɖi ame.” Ŋutsua ŋutɔ nɔ gbɔgblɔm be: “Nyee.” 10 Eya ta wote gbɔgblɔ nɛ be: “Ekema aleke wòdzɔe be wò ŋkuwo ʋu?” 11 Eɖo eŋu be: “Ŋutsu si woyɔna be Yesu lae nya anyi hetsɔe sisi ɖe nye ŋkuwo dzi, eye wògblɔ nam be: ‘Heyi nàle tsi le Siloa me.’ Eya ta meyi ɖalé tsi, eye mekpɔ nu.” 12 Eye wogblɔ nɛ be: “Afi kae ŋutsu ma le?” Egblɔ be: “Nyemenya o.” 13 Wokplɔ ŋutsu si nye ŋkuagbãtɔ tsã la yi Farisitɔwo gbɔ. 14 Ke ŋkeke si dzi Yesu nya anyi tsɔ ʋu ŋku na amea la nye Sabat. 15 Eya ta Farisitɔwo hã gabiae ale si wòwɔ kpɔ nu. Egblɔ na wo be: “Esisi anyi ɖe nye ŋkuwo dzi, eye mele tsi, eye mele nu kpɔm.” 16 Le esia ta Farisitɔwo dometɔ aɖewo te gbɔgblɔ be: “Menye Mawu gbɔe ame sia tso o, elabena mewɔna ɖe Sabat se la dzi o.” Bubuwo de asi gbɔgblɔ me be: “Aleke ame si nye nu vɔ̃ wɔla ate ŋu awɔ dzesi siawo tɔgbi?” Eya ta mama ɖo wo dome. 17 Eya ta wogagblɔ na ŋkuagbãtɔ la be: “Esi wònye eyae ʋu ŋku na wò ɖe, aleke nye wò susu le eŋu?” Ŋutsu la gblɔ be: “Nyagblɔɖilae wònye.” 18 Ke hã, Yudatɔwo mexɔe se be ame si ƒe ŋku ʋu la nye ŋkuagbãtɔ tsã hafi va le nu kpɔm fifia o, va se ɖe esime woyɔ edzilawo vae. 19 Eye wobia wo be: “Mia vi si miebe yewodzi ŋkuagbãtɔe lae nye esia? Aleke wòdzɔe be wòle nu kpɔm fifia?” 20 Eye edzilawo ɖo eŋu gblɔ be: “Míenya be mía vie wònye, eye be ŋkuagbãtɔe wònye míedzi. 21 Gake míenya ale si wòdzɔe be wòle nu kpɔm azɔ o, eye míenya ame si ʋu ŋku nɛ hã o. Mibiae. Etsi. Eya ŋutɔ neɖe eɖokui nu.” 22 Edzilawo gblɔ nya siawo, elabena wonɔ vɔvɔ̃m na Yudatɔwo, elabena Yudatɔwo lɔ̃ ɖe edzi xoxo le wo nɔewo dome be, ne ame aɖe ʋu eme be eyae nye Kristo la, ele be woanyae le ƒuƒoƒe la me. 23 Esia tae edzilawo gblɔ be: “Etsi. Mibiae.” 24 Eya ta wogayɔ ŋutsu si nye ŋkuagbãtɔ tsã la vae zi evelia, eye wogblɔ nɛ be: “Tsɔ kafukafu na Mawu; míenya be nu vɔ̃ wɔlae ŋutsu sia nye.” 25 Eɖo eŋu be: “Ne nu vɔ̃ wɔlae wònye la, nyemenya o. Nu ɖeka ko menya, be ŋkuagbãtɔe menye tsã, ke azɔ mele nu kpɔm.” 26 Eya ta wogblɔ nɛ be: “Nu kae wòwɔ na wò? Aleke wòwɔ ʋu wò ŋkuawo na wò?” 27 Eɖo eŋu na wo be: “Megblɔe na mi xoxo, gake miesee o. Nu ka tae miedi be yewoagasee? Alo ɖe miawo hã miedi be yewoazu eƒe nusrɔ̃lawoa?” 28 Eye wodzui gblɔ be: “Wòe nye ame ma ƒe nusrɔ̃la, míawo ya Mose ƒe nusrɔ̃lawo míenye. 29 Míenya be Mawu ƒo nu na Mose; ke ame sia ya la, míenya afi si wòtso o.” 30 Ŋutsu la ɖo eŋu na wo gblɔ be: “Esia wɔ nuku ŋutɔ, be mienya afi si wòtso o, evɔ wòʋu nye ŋkuwo. 31 Míenya be Mawu meɖoa to nu vɔ̃ wɔlawo o, gake ne ame aɖe vɔ̃a Mawu, eye wòwɔa eƒe lɔlɔ̃nu la, eɖoa to ame sia. 32 Tso keke blema ke la, míesee kpɔ be ame aɖe ʋu ŋku na ame si wodzi ŋkuagbãtɔe o. 33 Ne menye Mawu gbɔe ame sia tso o la, mate ŋu awɔ naneke kura o.” 34 Woɖo eŋu gblɔ nɛ be: “Wò si wodzi ɖe nu vɔ̃ me koŋ la, wòe be yeafia nu mía?” Eye wonyae do goe! 35 Yesu see be wonyae do goe, eye esi wòke ɖe eŋu la, egblɔ be: “Èle Amegbetɔvi la dzi xɔm le sesema?” 36 Ŋutsu la ɖo eŋu be: “Aƒetɔ, ame kae nye ame ma, ne maxɔ edzi ase?” 37 Yesu gblɔ nɛ be: “Èkpɔe, eye gawu la, ame si le nu ƒom kpli wò la, eyae.” 38 Eye wògblɔ be: “Aƒetɔ, mexɔ edzi se.” Eye wòbɔbɔ nɛ. 39 Eye Yesu gblɔ be: “Ʋɔnudɔdrɔ̃ si ta meva xexea me ɖo lae nye esi: be ame siwo mele nu kpɔm o la nakpɔ nu, eye ame siwo le nu kpɔm la nazu ŋkuagbãtɔwo.” 40 Farisitɔ siwo nɔ eŋu la se nya siawo, eye wogblɔ nɛ be: “Gbɔgblɔm nèle be míawo hã míenye ŋkuagbãtɔwoa?” 41 Yesu gblɔ na wo be: “Ne ŋkuagbãtɔwoe mienye la, anye ne nu vɔ̃ aɖeke mele mia ŋu o. Gake fifia miele gbɔgblɔm be: ‘Míele nu kpɔm.’ Miaƒe nu vɔ̃ la tsi anyi.”


2 Mose 37 | Biblia Le Internet Dzi | Xexe Yeye Gɔmeɖeɖe\nGBE BUBU Afrikaans Albania Tokunɔgbe Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Ashaninka Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Batak (Karo) Batak (Toba) Belgium Franse Tokunɔgbe Bicol Bislama Bolivia Tokunɔgbe Brazil Tokunɔgbe Britain Tokunɔgbe Bulgarian Cambodian Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatia Tokunɔgbe Croatian Cuba Tokunɔgbe Czech Czech Republic Tokunɔgbe Danish Drehu Dutch Ecuador Tokunɔgbe Efik El Salvador Tokunɔgbe Emberá (Dziehetɔ) Estonian Eŋlisi Eʋegbe Fijian Finnish Flanders Tokunɔgbe France Tokunɔgbe Franse Ga Galician Georgian German Germany Tokunɔgbe Ghana Tokunɔgbe Greece Tokunɔgbe Greek Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Tokunɔgbe Hungarian Hungary Tokunɔgbe Igbo Iloko India Tokunɔgbe Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Jamaica Tokunɔgbe Japan Tokunɔgbe Japanese Javanese Kannada Kazakh Kenya Tokunɔgbe Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kosraean Latvian Lingala Lithuanian Luganda Lunda Luo Luvale Macedonian Madagascar Tokunɔgbe Malagasy Malawi Tokunɔgbe Malay Malayalam Malaysia Tokunɔgbe Maltese Marathi Maya Mexico Tokunɔgbe Motu Mozambique Tokunɔgbe Myanmar Myanmar Tokunɔgbe Navajo Nepali Netherlands Tokunɔgbe New Zealand Tokunɔgbe Nias Nicaragua Tokunɔgbe Nigeria Tokunɔgbe Norwegian Nzema Oromo Ossetian Otetela Panama Tokunɔgbe Pangasinan Paraguay Tokunɔgbe Pennsylvania German Persian Peru Tokunɔgbe Philippines Tokunɔgbe Poland Tokunɔgbe Polish Portugal Tokunɔgbe Portuguese Portuguese (Portugal) Punjabi Punjabi (Roman) Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romania Tokunɔgbe Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Singapore Sign Language Sinhala Slovak Slovakia Tokunɔgbe Slovenia Tokunɔgbe Slovenian South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Uighur (Cyrillic) Ukrainian Umbundu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Xavante Xhosa Yoruba Zambia Tokunɔgbe Zimbabwe Tokunɔgbe Zulu\n2 Mose 37:1-29\nAɖaka la kpakpa (1-9)\nKplɔ̃ la kpakpa (10-16)\nAkaɖiti la wɔwɔ (17-24)\nDzudzɔdomlekpui la wɔwɔ (25-29)\n37 Azɔ Bezalel+ tsɔ akasiati kpa Aɖaka+ la. Edidi abɔklugui eve kple afã, ekeke abɔklugui ɖeka kple afã, eye wòkɔ abɔklugui ɖeka kple afã.+ 2 Efa sika nyuitɔ ɖe eme kple ekɔgo siaa eye wòtsɔ sika ɖo to nɛ kpe ɖo.+ 3 Emegbe ewɔ sikasigɛ ene ɖe eƒe dzogoewo dzi le afɔti eneawo gbɔ lɔƒo; asigɛ eve le eƒe axa si, eye asigɛ eve le eƒe axa kemɛ. 4 Azɔ etsɔ akasiati kpa kpowo hefa sika ɖe wo ŋu.+ 5 Eye wòtsɔ kpoawo ƒo ɖe asigɛawo me le Aɖaka la ƒe axawo dzi be woatsɔ akɔ Aɖaka la.+ 6 Etsɔ sika nyuitɔ+ wɔ eƒe nutunu la. Edidi abɔklugui eve kple afã, eye wòkeke abɔklugui ɖeka kple afã.+ 7 Ewɔ sikakerubi+ eve hã, eye wòtu wo ɖe nutunu la ƒe go eveawo dzi.+ 8 Kerubi ɖeka le akpa si, eye kerubi ɖeka le akpa kemɛ, le nutunu la ƒe go eveawo dzi. 9 Kerubiawo ke woƒe aʋala eveawo me do ɖe dzi, ale be woƒe aʋalawo tsyɔ nutunu la dzi.+ Wodze ŋgɔ wo nɔewo hede mo to ɖe nutunu la dzi.+ 10 Eyome etsɔ akasiati+ kpa kplɔ̃ la. Edidi abɔklugui eve, ekeke abɔklugui ɖeka, eye wòkɔ abɔklugui ɖeka kple afã.+ 11 Efa sika nyuitɔ ɖe eŋu, eye wòtsɔ sika do atsyã ɖe kplɔ̃ la toga kpe ɖo. 12 Eyome eɖo to nɛ wòkeke asiƒome ɖeka,* eye wòtsɔ sika do atsyã ɖe to la toga kpe ɖo. 13 Egawɔ sikasigɛ ene hã ɖe eŋu, eye wòtsɔ asigɛawo de afɔti eneawo ƒe dzogoe eneawo dzi le etame lɔƒo. 14 Asigɛawo te ɖe to la ŋu be woate ŋu aƒo kpo ɖe wo me atsɔ akɔ kplɔ̃ lae. 15 Azɔ etsɔ akasiati kpa kpoawo, eye wòfa sika ɖe wo ŋu, be woatsɔ akɔ kplɔ̃ lae. 16 Emegbe etsɔ sika nyuitɔ wɔ kplɔ̃ la dzi nu siwo nye agba gbadzɛwo, kpluwo, zewo, kple agba goboe siwo woatsɔ aƒo nunovɔsawo ɖi.+ 17 Azɔ etsɔ sika nyuitɔ tu akaɖiti+ la. Ðe wòtu akaɖiti la ƒe titinati la kpakple eƒe alɔwo, eƒe kpluwo, eƒe kɔ́wo kple eƒe seƒoƒowo ɖekae.+ 18 Akaɖiti la dze alɔ ade; alɔ etɔ̃ le eƒe axa si, eye alɔ etɔ̃ le eƒe axa kemɛ. 19 Kplu etɔ̃ siwo wowɔ wole abe yevuziti ƒe seƒoƒo ene la le alɔawo dometɔ ɖe sia ɖe ŋu le axa si, eye kɔ́wo kple seƒoƒowo kplɔ kplu ɖe sia ɖe ɖo. Eye le eƒe axa kemɛ hã kplu etɔ̃ siwo wowɔ wole abe yevuziti ƒe seƒoƒowo ene la le alɔawo dometɔ ɖe sia ɖe ŋu, eye kɔ́wo kple seƒoƒowo kplɔ kplu ɖe sia ɖe ɖo. Aleae alɔ ade siwo le akaɖitia ŋu la le. 20 Kplu ene le akaɖiti la ƒe titinatia ŋu, eye wole abe yevuziti ƒe seƒoƒo ene, eye kɔ́wo kple seƒoƒowo kplɔ kpluawo dometɔ ɖe sia ɖe ɖo le eŋu. 21 Kɔ́ ɖeka le afi si alɔ eve gbãtɔwo dze le la te, kɔ́ ɖeka le afi si alɔ eve bubu siwo kplɔe ɖo dze le la te, eye kɔ́ ɖeka le afi si alɔ eve mamlɛawo dze le la hã te; wo katã le alɔ ade. 22 Etsɔ sika nyuitɔ tu kɔ́awo kple alɔawo ale be akaɖiti bliboa nye nu ɖeka. 23 Azɔ etsɔ sika nyuitɔ wɔ eƒe akaɖigbɛ adreawo,+ eƒe ɖovulãnuwo* kple eƒe dzofilɔnuwo. 24 Sika nyuitɔ talento ɖeka wòtsɔ wɔ akaɖiti la kple eŋu nuwo katãe. 25 Azɔ etsɔ akasiati wɔ dzudzɔdomlekpui+ la. Edidi abɔklugui ɖeka, ekeke abɔklugui ɖeka, ele dzogoe ene me, eye wòkɔ abɔklugui eve. Eye wokpa dzoawo kplii wonye nu ɖeka.+ 26 Efa sika nyuitɔ ɖe eŋu, ɖe etame kple eƒe axawo dzi godoo va kpe, efae ɖe eƒe dzowo hã ŋu; eye wòtsɔ sika ɖo to nɛ kpe ɖo. 27 Eye wòtsɔ sika wɔ asigɛ eve ɖe to la ŋu le eƒe axawo kple eve dzi, be woaƒo kpo siwo woatsɔ akɔe la ɖe wo me. 28 Emegbe etsɔ akasiati kpa kpoawo eye wòfa sika ɖe wo ŋu. 29 Azɔ hã ewɔ ameɖomi kɔkɔe+ la kple atike ʋeʋĩ+ nyuitɔ la, eye wòtsaka wo nyuie.*\n^ Anɔ sentimeta 7.4. Kpɔ Megbenyawo B14.\n^ Alo, “abè.”\n^ Alo, “abe ale si ami ʋeʋĩ wɔla wɔnɛ ene.”\n2 Mose 37


GBE BUBU Afrikaans Albanian Armenian Azerbaijani China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hungarian Indonesian Italian Japanese Kikaonde Kinyarwanda Kirundi Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Slovak Slovenian Spanish Swahili Swedish Turkish Ukrainian Xhosa Yoruba Zulu\nNOVEMBER (ADEƐMEKPƆXE) 5, 2014\nSeptember (Anyɔnyɔ) 4, 2014, nye ŋkeke vevi aɖe na Yehowa Ðasefowo kple mawusubɔsubɔ ƒe ablɔɖe le Kyrgyzstan. Le ŋkeke ma dzi la, Kyrgyzstan ƒe Ʋɔnudrɔ̃ƒe Kɔkɔtɔ ƒe Dukplɔseŋubuha gblɔ be Mawusubɔsubɔŋutise * si wode le ƒe 2008 me la ƒe akpa aɖewo mewɔ ɖeka kple dukplɔsea o. Woƒe nyametsotsoa ɖo kpe edzi be Ðasefowo kpɔ mɔ awɔ woƒe mawusubɔsubɔdɔwo le ablɔɖe me le Kyrgyzstan ƒe anyiehenutowo me, afi si wogbe woƒe habɔbɔa dede agbalẽ me le se nu le ƒe ene siwo va yi me.\nWode Yehowa Ðasefowo ƒe habɔbɔa agbalẽ me le se nu le Kyrgyzstan dziɖuɖua gbɔ le ƒe 1998 me, eye wodee agbalẽ me le nuto vovovo siwo le dukɔ bliboa me hã gbɔ, eye wowɔa woƒe mawusubɔsubɔdɔwo le ablɔɖe me le dukɔa me godoo. Gake tso esime wode Ƒe 2008 Mawusubɔsubɔŋutisea la, kpovitɔwo va dzea Yehowa Ðasefowo dzi enuenu le woƒe kpekpewo me le Kyrgyzstan ƒe anyiehenutowo me, eye wogblɔna be Ðasefowo ƒe dɔa “mele se nu” le nuto siawo me o, elabe womede wo agbalẽ me le se nu be wonye subɔsubɔha o. Le ɣeyiɣi ma ke me la, Dukɔa Ƒe Kɔmiti Si Kpɔa Mawusubɔsubɔnyawo Gbɔ hã wɔ Ƒe 2008 Mawusubɔsubɔŋutisea ŋuti dɔ tsɔ gblẽa agbagba siwo Yehowa Ðasefo siwo le nuto siawo me dzena be yewoade yewoƒe dɔwo agbalẽ me le se nu la me. September (Anyɔnyɔ) 4 ƒe nyametsotso va ɖe mɔxenu siawo katã ɖa.\nNudzɔdzɔ Ðedzesi Aɖe Le Senyawo Gome\nƑe 2008 Mawusubɔsubɔŋutisea de se be “subɔsubɔha aɖeke mekpɔ mɔ awɔ dɔ” ne womedee agbalẽ me le se nu le (Ðoɖo 8(2)) nu o. Dukɔa Ƒe Kɔmitia wɔ se sia ŋuti dɔ tsɔ xe mɔ ɖe Yehowa Ðasefowo ƒe dɔwo nu le Kyrgyzstan du gã kple nuto geɖe siwo me womede woƒe subɔsubɔha agbalẽ me le se nu o la me. Se ma ke bia be hafi woade subɔsubɔha aɖe agbalẽ me le se nu la, ele be woaɖo subɔsubɔha la akameti 200 ƒe ŋkɔwo ɖe nutomeɖaŋudeha wòada asi ɖe wo dzi le (Ðoɖo 10(2)) lia nu hafi subɔsubɔha ma ate ŋu abia tso Dukɔa Ƒe Kɔmitia si be wòade yewoƒe habɔbɔa agbalẽ me le se nu. Esia sesẽ na Yehowa Ðasefowo, elabe Dukɔa Ƒe Kɔmitia gblɔ na wo be hafi woate ŋu akpe hena woƒe subɔsubɔwɔnawo la, ele be woade woƒe habɔbɔa agbalẽ me le se nu le woƒe nutoa me, evɔ esia mate ŋu anya wɔ o, elabe nutomeɖaŋudehaawo gbe be yewomada asi ɖe subɔsubɔhaa ƒe akameti siwo ƒe ŋkɔwo woɖo ɖe wo la dzi o. Esia na mɔnu Dukɔa Ƒe Kɔmitia kple nutomeɖaŋudehaawo be woaɖe fu na Ðasefowo, elabe womate ŋu ade woƒe subɔsubɔha agbalẽ me o. Le esia ta la, Ðasefoawo tsɔ nya la yi Dukplɔseŋubuhaa gbɔ hetsɔ nya ɖe ɖoɖo sia si le sea me la ŋu be mewɔ ɖeka kple dukplɔsea o.\nDukplɔseŋubuha la gblɔ le eƒe nyametsotsoa me be “gome le mawusubɔsubɔhawo katã si sɔsɔe le sea nu, eye mele be woawɔ nu ɖe subɔsubɔha alo ame ƒomevi aɖewo ŋu nyuie wu bubuwo o.” Ʋɔnudrɔ̃ƒea gblɔ be Ðoɖo 10(2)—si bia be nutomeɖaŋudehawo nada asi ɖe subɔsubɔhawo ƒe akametiwo ƒe ŋkɔ dzi hafi woate ŋu ade subɔsubɔha agbalẽ me le se nu la—mewɔ ɖeka kple dukplɔsea o. Ʋɔnudrɔ̃ƒea ƒo nya ta be wowɔ se la ƒe Ðoɖo 8(2) lia ŋuti dɔ “madzemadzee.” Egblɔ kpee be mawusubɔsubɔ ƒe ablɔɖe na mɔnu subɔsubɔha ɖe sia ɖe be wòawɔ eƒe dɔwo le dukɔa ƒe nuto ɖe sia ɖe si wòfia asii le eƒe haɖogbalẽa me la me. Yehowa Ðasefowo gblɔ xoxo le ƒe 1998 ƒe haɖogbalẽ si wotsɔ de woƒe habɔbɔa agbalẽ me le se nu le Kyrgyzstan dziɖuɖua gbɔ me be yewoƒe dɔa ayi edzi le dukɔ bliboa me. Esia fia be Yehowa Ðasefowo kpɔ mɔ azɔ awɔ woƒe subɔsubɔdɔwo le Kyrgyzstan-dukɔ bliboa me mɔxenu aɖeke manɔmee.\nNyametsotsoa Na Gbɔdzɔe Ame siwo Wotɔ Ŋkui\nSeptember (Anyɔnyɔ) 4 ƒe nyametsotsoa nye dzidzɔnya gã aɖe na Yehowa Ðasefo siwo le Kyrgyzstan ƒe anyiehenutowo me. Esia gale etɔxɛe ŋutɔ le aƒenɔ Oksana Koriakina kple nɔa Nadezhda Sergienko si le du si woyɔna be Osh me la gome. Wosika wo ame evea ɖe aƒe me tso March (Tedoxe) 2013 me ɖe nya aɖe si wotsɔ ɖe wo ŋu be wowɔ nu vlo esime wole nu ƒom tso woƒe mawudzixɔsewo ŋu ta. Togbɔ be kpeɖodziawo ɖee fia kɔtɛe be aƒenɔ Oksana Koriakina kple nɔa Nadezhda Sergienko meɖi fɔ o hã la, wotso wo nu be woba ga le nyagãɖeɖi etɔ̃ aɖewo si.\nKodzoɖoɖoa va eme le Osh-dua me le September (Anyɔnyɔ) 2014 me kple October (Kele) 7, 2014 dzi, eye ʋɔnudrɔ̃ƒea tso nya me be nyɔnu eve siawo meɖi fɔ o, etso nya me hã be ele be woaxe fe na wo ɖe ale si wotso wo nu madzemadzee, wolé wo de ga eye wosika wo ɖe aƒe me la ta. Ʋɔnudrɔ̃ƒea gblɔ be Ðasefo eve siawo ƒe mawusubɔsubɔ tae wotɔ ŋku wo ɖo, wogblɔ alakpatɔe be se meɖe mɔ ɖe Ðasefowo ƒe subɔsubɔdɔwo nu le Osh le esi Ðasefowo mede woƒe habɔbɔa agbalẽ me le nutoa me o ta. Wogblɔ tsɔ ƒo eta be, aƒenɔ Oksana Koriakina kple aƒenɔ Nadezhda Sergienko ɖo ŋu ɖe Dukplɔseŋubuha ƒe September (Anyɔnyɔ) 4 ƒe nyametsotsoa ŋu, nyametsotso siae ɖo kpe edzi be Yehowa Ðasefowo ƒe dɔa le se nu le Osh kple Kyrgyzstan dukɔ bliboa me.\nAƒenɔ Oksana Koriakina kple aƒenɔ Nadezhda Sergien\nAgbagba Siwo Dzem Wole Be Woade Xexemedukɔwo Ƒe Amegbetɔwo Ƒe Gomenɔamesiwo Dzi\nEsi Kyrgyzstan ɖo Dukɔ Ƒoƒuawo Dukɔwo Dome Dukɔmeviwo Kple Dunyahehawo Ƒe Gomenɔamesi Ƒe Nubabla me la, eka atam le xexemedukɔwo ŋkume be yeado amegbetɔ ƒe gomenɔamesi kple amegbetɔ ƒe ablɔɖe vevitɔwo abe mawusubɔsubɔ alo dzixɔse, takpekpe kple ame ƒe susuɖegblɔ ƒe ablɔɖe ɖe ŋgɔ le dukɔa me ne wòaɖe vi na dukɔmeviwo. Le ale si Ʋɔnudrɔ̃ƒe Kɔkɔtɔ ƒe Dukplɔseŋubuha tso nya me nyitsɔ laa la, eʋli amegbetɔ ƒe gomenɔamesiwo kple amegbetɔ ƒe ablɔɖe vevitɔwo ta vevie. Yehowa Ðasefo 5,000 kloe siwo le Kyrgyzstan kpɔ dzidzɔ ɖe mawusubɔsubɔ ƒe ablɔɖe si su wo si la ŋuti, eye wokpɔ ŋudzedze ɖe Dukɔa ƒe dɔwɔƒe siwo ʋlia amegbetɔwo ƒe ablɔɖe veviwo ta ale be wòaɖe vi na amewo katã la ŋu.\n^ mm. 2 Se la ƒe ŋkɔ blibo lae nye “Kyrgyzstan Dukɔa Ƒe Se Ku Ðe Mawusubɔsubɔ Ƒe Ablɔɖe Kple Subɔsubɔhawo Ŋu Le Kyrgyzstan.”


Ke avũwo kple afakalawo kple matrewɔlawo kple hlɔ̃dolawo kple trɔ̃subɔlawo kpakple amesiame, si lɔ̃a aʋatsokaka, eye wòkanɛ la, woatsi agbo la godo.\nKe Farao hã yɔ nunyalawo kple afakalawo vɛ, eye Egiptetɔwo ƒe akunyawɔlawo tsɔ woƒe aye me nuwɔwɔwo wɔe nenemake.\n gblɔ bena: Ale Aƒetɔ Yehowa gblɔ esi: Baba na amesiwo saa dzoka ɖe alɔnuwo katã, eye wowɔa tatsyɔnu ɖe tawo katã, ɖeviwo kple tsitsiawo tɔ ŋu, ne woatsɔ alé luʋɔwoe; wòlé nye dukɔ ƒe luʋɔ, be woawo ŋutɔ ƒe luʋɔ natsi agbe. Mieɖo gum le nye dukɔ la ŋku me le lu asiʋlo ɖeka kple abolo alɔgomedede ɖeka ta, be miawu luʋɔ, siwo medze ku o, eye miaxɔ luʋɔ, siwo dze ku la, ɖe agbe, esime mieka aʋatso na nye dukɔ, si lɔ̃a aʋatsonya sese la. Eyata ale Aƒetɔ Yehowa gblɔ esi: Kpɔ ɖa, matso miaƒe dzoka, siwo mietsɔna ɖea luʋɔwoe abe xevi ene la, le miaƒe alɔnuwo, eye maxɔ luʋɔ, siwo mieɖe abe xevi ene la. Mavuvu miaƒe tatsyɔnuawo, eye maɖe nye dukɔ le mia si me, be maganye nuléle anɔ mia si me azɔ o, ne miadze sii be, nyee nye Yehowa.\nDo kple wò gbesawo kpakple wò dzo gbogbo, siwo ŋu nèku kutri le tso wò ɖevime ke; ɖewohĩ ate ŋu awɔ nane, ɖewohĩ ate ŋu ado ŋɔdzi na amea ɖe.\nEye nya sia nya, si fia la bia wo le nunya kple gɔmesese gome la, ekpɔ be, woƒo eƒe fiaɖuƒe blibo la ƒe dzotɔwo kple bokɔnɔwo katã ta zi gbɔ zi ewo.\nTete fia la de se be, woayɔ dzotɔwo kple bokɔnɔwo, gbesalawo kple Kaldeatɔwo vɛ, ne woaɖe drɔ̃e la gɔme na fia la; eye wova hetsi tre ɖe fia la ŋku me.\n2 Mose 8:18-19\n Gbemagbe maɖe Gosen-nyigba, si dzi nye dukɔ le la, le eme, eye togbatoawo made afima o, bena nanyae be, nyee nye Yehowa le anyigba la dzi. Eye made vovo nye dukɔ kple wò dukɔ dome; etsɔe dzesi sia ava me!\n5 Mose 18:10\nAmea ɖeke megana dowòme, si ana woatɔ dzo viaŋutsu alo vianyɔnu o, eye bokɔnɔ, goloɖola, zidoedola kple dzotɔ,\n2 Mose 22:18\nAmesiame, si adɔ lãa ɖe gbɔ la, woawui.\n3 Mose 19:31\nMigayi ŋɔliyɔlawo gbɔ o, eye migabia nu le bokɔnɔwo gbɔ o, bena miagaƒo ɖi o. Nyee nye Yehowa, mia Mawu!\nNe ŋutsu alo nyɔnua ɖe nye ŋɔliyɔla alo bokɔnɔ la, ekema woawu wo; woaƒu kpewo woaku, elabena woa ŋutɔwoe de hlɔ̃fe.\n1 Fiawo 21:6\nEgblɔ nɛ bena: Elabena meƒo nu kple Yezreeltɔ Nabot gblɔ nɛ bena: Tsɔ wò weingble nam, ne maƒle, alo ne èlɔ̃ la, matsɔ weingble bubu aɖo eteƒe na wò; ke eɖo ŋu bena: Nyematsɔ nye weingble na wò o.\n3 Mose 19:26\nMigaɖu nusi me ʋu le o. Migaka afã o, eye migasa dzo o.\nMatsrɔ̃ wò aklama kpakpɛwo kple aƒeliwo ɖa le ɖo-wòme, eye magaɖe ta agu na wò aslnudɔwɔwɔwo azɔ o.\n3 Mose 20:6\nNe amea ɖe yi ŋɔliyɔlawo kple bokɔnɔwo gbɔ, eye wòdze wo yome la, maɖe ŋku atɔ ame la, eye matsrɔ̃e ɖa le eƒe dukɔ la dome.\nMaɖi ʋɔnu ɖe mia ŋu, eye manye ɖasefo zãzɛ ɖe dzotɔwo kple ahasitɔwo, atam dzodzro kalawo kple amesiwo ŋea fetu ɖe eme na dɔwɔlawo, ɖe amesiwo tea ahosiwo, tsyɔ̃eviwo kple amedzrowo ɖe anyi, eye wogbem vɔvɔ̃ la ŋufi; Yehowa Zebaot ye gblɔe.\n5 Mose 18:10-11\n Amea ɖeke megana dowòme, si ana woatɔ dzo viaŋutsu alo vianyɔnu o, eye bokɔnɔ, goloɖola, zidoedola kple dzotɔ, busudoamela, adzetɔ, nukata kple ŋɔliyɔlaa ɖeke meganɔ dowòme o\n2 Fiawo 23:24\nEye Yosiya ɖe ŋɔliyɔlawo kple akunyawɔlawo, aklama kpakpɛwo kple legbawo kpakple ŋunyɔnuwo, siwo katã wòkpɔ le Yuda-nyigba dzi kple Yerusalem la hã ɖa, ne wòawɔ se la ƒe nya, siwo woŋlɔ ɖe agbalẽ, si nunɔla Xilkiya fɔ le Yehowa ƒe aƒe me la dzi.\nEtso wò dukɔ, Yakob ƒe aƒe la, ƒu gbe, elabena ɣedzeƒetɔwo ƒe afakaka yɔ wo fũ, wosa dzo abe Filistitowo ene, eye wona asi du bubu me viwo.\ntrɔ̃subɔsubɔ, afakaka, kewɔwɔ, dzrewɔwɔ, ŋuʋaʋã, dɔmedzoedodowo, dzrehehewo, mamãwo, komamãwo,\nNe wogblɔ na mi be, mibia nu ŋɔliyɔlawo kple afakalawo se, amesiwo nɔa ŋɔti me gbee dom, eye wonɔa gbe tem la, ɖe dukɔ mabia nu eƒe Mawu ase oa? De woabia nu kukuawo na agbagbeawoa?\nKe miawo la migaɖo to miaƒe nyagblɔɖilawo, bokɔnɔwo, drɔ̃ekulawo, gbesalawo kple dzotɔwo, amesiwo le gbɔgblɔm na mi be, miasubɔ Babel-fia o la o.\n4 Mose 23:23\nDzo mate Yakob ŋu o, eye afã aŋe vo ɖe Israel ŋu. Azɔ ko woagblɔ le Yakob kple Israel ŋu be: Nu gã ka nye esi Yehowa wɔa?\nLe gbolo ƒe ahaslwɔwó vivivo kple dzotɔ dzetugbee nyo la, amesi tso eƒe gholowɔwɔ ƒle dukɔwoe, eye wòtsɔ eƒe dzosasa ƒle ƒomewoe ta la,\nElabena tosesẽ enye afakaka ƒe nuvɔ̃, eye tamesesẽ enye legbawo kple aklama kpakpɛwo subɔsubɔ. Esi negbe Yehowa ƒe gbe la, eyata eya hã gbe wò be, magaɖu fia o.\nAɖi te wo si abe ɖa ƒe aɖi ene, abe ƒli toku, si xe nu tome,\nEde aɖaŋu geɖe wòti ko na wò; na dziŋgɔli me nyalawo, amesiwo ɖea ŋku ɖe dzinuviwo, eye wodzea si nusi gbɔna dzɔdzɔ ge ɖe dziwò le dzinu me la, natso axɔ na wò.\n2 Fiawo 5:11\nTete Naeman bi dzi hedzo gblɔ bena: Kpɔ ɖa, nyea mebu be, ɖe wòle dodo ge ava gbɔnye, eye wòate ɖe ŋunye ayɔ Yehowa, eƒe Mawu ƒe ŋkɔ, eye woatso eƒe asi alili de teƒeawo, eye wòayɔ dɔ anyia hĩ!\n2 Mose 15:25\nKe eya do ɣli yɔ Yehowa, eye Yehowa fia aba ɖee, si wotsɔ ɖa ɖe tsi la me, tete wòtrɔ zu tsi nyui. Afima wòna se kple ɖoɖo wo le, eye afima wòɖo wo kpɔ le\nTete Gideon gblɔ na Mawu bena: Nenye dzinye to ge nala aɖe Israel, abe alesi nègblɔ ene la,\n1 Mose 44:5\nAlo menye eya me nye aƒetɔ noa nu lena, eye eya me wokpɔa nu lena dzea sii o mahã? Miewɔ busunu!\n Ke ŋutsua ɖe, si ŋkɔ nye Simon la, va nɔ dua me heka afa, eye wòna Samaria-dukɔ la ƒe nu ku, esi wògblɔ bena, ye ŋutɔe nye gã; amesia ŋuti wo katã ku ɖo, tso ɖeviwo dzi vaseɖe tsitsiawo dzi, hele gbɔgblɔm bena: Amesiae nye Mawu ƒe ŋusẽ la, si woyɔna be gã. Ke woku ɖe eŋu; elabena xoxoxo wòna woƒe nu ku le eƒe afakaka la ŋuti. Eye esi woxɔ Filipo, amesi le mawufiaɖuƒe la kple Yesu Kristo ƒe ŋkɔ ŋuti nyanyuie gblɔm la dzi se la, wode mawutsi ta na wo, ŋutsuwo kple nyɔnuwo siaa. Ke Simon ŋutɔ hã xɔe se, eye esi wode mawutsi ta ne la, enɔ Filipo ŋu kplikplikpli; eye esi wòkpɔ dzesi kple ŋusẽdɔ gã, siwo wɔm wòle la, kuvia ɖoe. Tete la esi apostolo, siwo le Yerusalem la, se bena, Samaria xɔ mawunya la, woɖo Petro kple Yohanes ɖe wo gbɔ; esi amesiawo va la, woɖo gbe ɖa ɖe wo la, bena woaxɔ Gbɔgbɔ kɔkɔe la. Elabena medze ɖe wo dome amea ɖeke dzi haɖe o; negbe Aƒetɔ Yesu ƒe ŋkɔ dzi ko wode mawutsi ta na wo ɖo. Tete woda asi ɖe wo dzi, eye woxɔ Gbɔgbɔ kɔkɔe la. Ke esi Simon kpɔ bena, to apostolowo ƒe asidada ɖe ame dzi me wona Gbɔgbɔ kɔkɔe la, etso ga vɛ na wo gblɔ bena: Mina ŋusẽ sia nye hã, bena amesi ke dzi mada asi ɖo la, naxɔ Gbɔgbɔ kɔkɔe la. Eye Petro gblɔ nɛ bena: Mia kple wò klosalo miatsrɔ̃, elabena ebu xa bena, yeaƒle Mawu ƒe nunana la kple ga. Gome kple domenyinyia ɖeke mele nya sia me na wò o; elabena wò dzi medzo le Mawu ƒe ŋku me o. Eyata trɔ le wò dzi me tso wò vɔ̃ɖinyenye sia me, eye naɖe kuku na Aƒetɔ la, bena ɖewohĩ atso wò dzimesusu la ake wò. Elabena mekpɔ wò bena, èle veve helĩhelĩ kple nu madzɔmadzɔ ƒe babla me. Eye Simon ɖo ŋu gblɔ bena: Miawo la miɖe kuku na Aƒetɔ la ɖe tanye, bena nusiwo katã miegblɔ la ƒe ɖeke nagava dzinye o.\n5 Mose 18:9-14\n Ne èyi anyigba, si Yehowa, wò Mawu, le na wò ge dzi la, ekema megasrɔ̃ dukɔ mawo ƒe ŋunyɔnuwo nawɔ o. Amea ɖeke megana dowòme, si ana woatɔ dzo viaŋutsu alo vianyɔnu o, eye bokɔnɔ, goloɖola, zidoedola kple dzotɔ, busudoamela, adzetɔ, nukata kple ŋɔliyɔlaa ɖeke meganɔ dowòme o Amesiame, si le nusia wɔm la, ŋunyɔnu wònye na Yehowa, elabena ŋunyɔnu siawo la Yehowa, wò Mawu, le wo nyã ge le ŋgɔwò ɖo. Ku ɖe Yehowa, wò Mawu la ŋu blibo. Elabena dukɔ, siwo nyã ge nala la, ɖoa to goloɖolawo kple bokɔnɔwo, ke wo la, Yehowa, wò Mawu, meɖe esia ƒe mɔ nɔ wò o.\nEya gblɔ na dadaa bena: Wò klosalo akpe ɖeka kple alafa, si wofi, eye nedo ɖiŋu ɖe eŋu, nye hã mese la, le asinye; nyee tso klosalo la. Tete dadaa gblɔ bena: Yehowa ayra wò, vinye!\nEya, amesi gblẽa nu kpoloe ƒolawo ƒe dzesi me, eye wòdoa bometsila afakalawo; eya, amesi nana nunyalawo gbugbɔna, eye wòdoa lã woƒe nunya;\n2 Kronika 33:6\nEya hã na viawo to dzo me le Ben-Hinom-bali la me; esa dzo, eka afa, eye wosa akpase, eye wòɖo ŋɔliyɔlawo kple akunyawɔlawo, eye wòwɔ nu vɔ̃ɖi geɖe le Yehowa ŋku me hetsɔ do dziku ne.\nŊu-kpe alé nukpɔlawo, bokɔnɔwo ƒe mo atsi ɖã, eye wo katã woabla nu ɖe ge, elabena Mawu megale nya ŋu ɖom azɔ o.\nMaɖe gbɔgbɔ le Egipte me keŋkeŋ, eye magblẽ eƒe tameɖoɖo me, eye woabia nu legbawo, dzotɔwo, ŋɔliyɔlawo kple afakalawo.\n Eye amesiwo xɔe se la dometɔ geɖewo hã va, eye woʋu me hele woƒe nuwɔwɔwo fiam. Eye ame geɖe, siwo ka afa la, wotsɔ woƒe agbalẽwo va ƒo ƒu, eye woto dzo wo le wo katã ƒe ŋku me; eye wobu woƒe home, eye wokpɔ klosalo akpe blaatɔ̃.\nKe ŋutsua ɖe, si ŋkɔ nye Simon la, va nɔ dua me heka afa, eye wòna Samaria-dukɔ la ƒe nu ku, esi wògblɔ bena, ye ŋutɔe nye gã;\n Amea ɖeke megana dowòme, si ana woatɔ dzo viaŋutsu alo vianyɔnu o, eye bokɔnɔ, goloɖola, zidoedola kple dzotɔ, busudoamela, adzetɔ, nukata kple ŋɔliyɔlaa ɖeke meganɔ dowòme o Amesiame, si le nusia wɔm la, ŋunyɔnu wònye na Yehowa, elabena ŋunyɔnu siawo la Yehowa, wò Mawu, le wo nyã ge le ŋgɔwò ɖo.\n Gbemagbe Aƒetɔ la aɖe afɔgɛwo ƒe atsyɔ̃ɖoɖo ɖa, ŋgoblanuwo, gaviwo, togɛwo, abɔkpowo kple moxevɔwo, takuwo, afɔwo dome kɔsɔkɔsɔwo, alidziblanuwo, anuwɔtregoewo kple kadodowo,


Daniel Kple Dzatawo Ƒe Do La | Biblia Me Nusɔsrɔ̃wo Na Ðeviwo\nMediatɔ Dario ye va zu Babilon-fia yeyea. Dario kpɔe be Daniel le etɔxɛ. Eya ta etsɔ Daniel ɖo amegãwo nu le eƒe fiaɖuƒea me. Amegãwo ʋã ŋu Daniel eye wodi be yewoaɖee ɖa. Wonya be Daniel doa gbe ɖa na Yehowa zi etɔ̃ gbe sia gbe, eya ta wogblɔ na Dario be: ‘Oo fia, de se be ame sia ame nado gbe ɖa na wò ɖeɖe ko. Ame sia ame si mawɔ ɖe se sia dzi o la woatsɔe aƒu gbe ɖe do si me dzatawo sɔ gbɔ ɖo fũu la me.’ Nyaa vivi na Dario eya ta ede asi sea te.\nEsi Daniel se se yeyea ko la, eyi aƒe me. Edze klo ɖe fesre aɖe si le ʋuʋu ɖi la nu, eye wòdo gbe ɖa na Yehowa. Amegã siwo nɔ ŋu ʋãmee la va do ɖe edzi bibibi eye wolée wònɔ gbe dom ɖa. Woƒu du yi Dario gbɔ eye wogblɔ nɛ be: ‘Daniel gbe toɖoɖo wò. Edoa gbe ɖa na Mawu zi etɔ̃ gbe ɖeka.’ Dario lɔ̃ Daniel eya ta medi be wòaku o. Ede ŋugble le ale si wòakpe ɖe Daniel ŋu ŋkeke bliboa. Gake fia gɔ̃ hã mate ŋu atrɔ se si te wòde asii la o. Ele be wòaɖe gbe na eƒe amewo be woatsɔ Daniel aƒu gbe ɖe dzata siwo wɔa adã la ƒe do me.\nDario tsi dzi ɖe Daniel ŋu vevie ale be mete ŋu dɔ alɔ̃ le zã ma me o. Esi ŋu ke la, eƒu du yi doa gbɔ eye wòdo ɣli yɔ Daniel gblɔ be: ‘Ðe wò Mawu la ɖe wòa?’\nDario se gbe aɖe. Daniel ƒe gbee! Egblɔ na Dario be: ‘Yehowa ƒe dɔla aɖe mia nu na dzatawo. Ale be womewɔ nu vevim o.’ Dzi dzɔ Dario ale gbegbe! Eɖe gbe be woaɖe Daniel le do la me. Nu vevi aɖeke mewɔ Daniel o. Emegbe fia la ɖe gbe be: ‘Mitsɔ ŋutsu siwo tso Daniel nu la ƒu gbe ɖe do la me.’ Esi wotsɔ wo ƒu gbe ɖe doa me la dzataawo vuvu wo.\nDario ŋlɔ agbalẽ ɖo ɖe eƒe dukɔa me tɔwo katã be: ‘Ame sia ame navɔ̃ Daniel ƒe Mawu la. Elabena eɖe Daniel tso dzatawo si me.’\nÐe nèdoa gbe ɖa na Yehowa gbe sia gbe abe Daniel enea?\n“Yehowa nya ale si wòaɖe ame siwo tsɔ wo ɖokui na Mawu la tso tetekpɔ me.”—2 Petro 2:9\nNyabiasewo: Nu kae Daniel wɔna zi etɔ̃ gbe sia gbe? Aleke Yehowa xɔ na Daniel?\nDaniel Do Gbe Ða!\nKpe ɖe viwòwo ŋu woakpɔ ale si gbedodoɖa na Mawu gbe sia gbe le vevie.\nDaniel Ƒe Bibliamemewo Ŋuti Gbalẽvi\nNu ka tae wotsɔ Daniel ƒu gbe ɖe dzatawo ƒe do me? Ta Bibliamemewo ŋuti gbalẽvi sia be nàsrɔ̃ nu tso Daniel ŋu.\nÐe wòle be míado gbe ɖa na mawudɔlawoa?